sagorsarker/bangla-wikipedia huggingface dataset:
ফিরিঙ্গি বাজার

ফিরিঙ্গি বাজার চট্টগ্রাম শহরে অবস্থিত একটি ঐতিহাসিক বাজার এলাকা যা ১৯৩৭ সালে স্থাপিত হয়। বর্তমানে এটি চট্টগ্রাম সিটি কর্পোরেশন এর ৩৩নং ওয়ার্ডের অধীনে। এক সময় এটি পর্তুগিজ চট্টগ্রাম এর গুরুত্বপূর্ণ বন্দর ছিল, যার নাম ছিল "ফিরিঙ্গি বন্দর"। এই ফিরিঙ্গি বন্দরের নাম থেকেই ফিরিঙ্গি বাজার নামটি এসেছে। দ্বিতীয় বিশ্বযুদ্ধ এর সময় এলাকাটিতে একটি অস্থায়ী ব্রিটিশ ঘাঁটি ছিল।
ফিরিঙ্গি বাজার এলাকাটি একসময় আরাকানের ম্রক উ রাজ্যের অধীনে ছিল। পরে বাংলার সুলতানরা এ অঞ্চলটির উপর অধিকার করে নেয়।
১৬শ শতকের প্রথম দিকে চট্টগ্রামে পর্তুগিজ ব্যবসায়িদের অনুপ্রবেশ ঘটে। তৎকালিন চট্টগ্রামের শাসককর্তা ছিলেন শাহী বাংলা এর সুলতান আলাউদ্দিন হোসেন শাহ। ১৫২৮ সালে পর্তুগিজরা সুলতানের কাছ থেকে অনুমতি নিয়ে চট্টগ্রামে "পোর্তো গ্রান্দে দি বেঙ্গলা" নামে একটি বাণিজ্য ঘাঁটি স্থাপন করে। পর্তুগিজরা বণিকরা এ অঞ্চলে "ফিরিঙ্গি" নামে পরিচিত ছিলো। স্থানীয় চাঁটগাঁইয়া ভাষা তে "ফিরিঙ্গি" অর্থ 'বিদেশি'। পর্তুগিজরা তখন ফিরিঙ্গি বন্দর নামে চট্টগ্রামে একটি বাণিজ্য বন্দরও গড়ে তুলেছিল, যেটা ছিল উক্ত "পোর্তো গ্রান্দে দ্য বেঙ্গলা" (Porto Grande de Bengala) নামক পর্তুগিজ উপনিবেশটির (বাণিজ্য ঘাঁটি) প্রধান শহর বা রাজধানী।
১৫৩৭ সালের দিকে শের শাহের আক্রমণে ভীত হয়ে সুলতান গিয়াসউদ্দিন মাহমুদ শাহ সামরিক সাহায্যের বিনিময়ে পর্তুগিজদের চট্টগ্রামে বাণিজ্য কুঠি এবং চট্টগ্রাম বন্দরের শুল্ক আদায়ের অধিকার প্রদান করেন। ফলে পর্তুগিজরা দিয়াং এ বাণিজ্য কুঠি এবং গির্জা নির্মাণ করার পাশাপাশি চট্টগ্রাম বন্দরে শুল্ক সংগ্রহ কেন্দ্র এবং পণ্যসামগ্রীর আড়ত স্থাপন করেন। 
পরবর্তীকালে এলাকাটি ফিরিঙ্গিদের নামানুসারে ‘‘ফিরিঙ্গি বাজার’’ নামে পরিচিতি লাভ করে।
ফিরিঙ্গি বন্দর (বা বাজার) বর্তমানে চট্টগ্রাম সিটি কর্পোরেশন এর ৩৩নং ওয়ার্ডের অধীনে। যার কাউন্সিলর বর্তমানে জনাব হাসান মুরাদ। একই সঙ্গে এটি ২৮৯নং জাতীয় নির্বাচনি অঞ্চল ও চট্টগ্রাম মহানগরের সদরঘাট থানার অংশ।
সামারিতান গার্ল

সামারিতান গার্ল (Hangul: 사마리아; RR: Samaria) ২০০৪ সালের দক্ষিণ কোরিয় চলচ্চিত্র যা রচনা এবং পরিচালনা করেছেন কিম কি-দুক। প্রযোজনা করেছেন কিম কি-দুক এবং বেই জেয়ং-মিন। অভিনয়ে ছিলেন কেওয়াক জি-মিন, সিও মিন-জেয়ং, লী ইঅল প্রমুখ।
চলচ্চিত্রটির সঙ্গীত পরিচালনা করেছেন পার্ক জি-ওঙ্গ। চিত্রগ্রহণ করেছেন সিঅন সাঙ-জিএ এবং সম্পাদনা করেছেন কিম কি-দুক।
ইও-জিন এবং জই-ইয়ঙ দুজন তরুণ মেয়ে ইয়োরোপ ভ্রমণের জন্যে অর্থ উপার্জন করার চেষ্টা করতে থাকে। অধিক উপার্জনের জন্যে জই-ইয়ঙ পতিতাবৃত্তির কাজ করতে থাকে, এবং ইও-জিন সে সময়ে তার সহায়িকা হয়ে পুলিশের উপর নাজরদারি করে। ইও-জিন একফাঁকে কিছুক্ষণের জন্যে সরে যাওয়ায় পুলিশ মোটেলের উপরে উঠে যায়, যেখানে জই-ইয়ঙ তার ভোক্তার সাথে মিলিত হচ্ছে। পুলিশের কাছে ধরা পড়া এড়ানোর জন্যে জই-ইয়ঙ মোটেল জানালা থেকে লাপ দিয়ে নিচে পড়ে চরমভাবে আহত হয়।
কিম কি-দুকের অন্যান্য চলচ্চিত্রের মতোন নিজের দেশে ‘‘সামারিতান গার্ল’’ বক্স অফিস সাফল্য না পেলেও বাইরের দেশে থেকে কিছুটা নাফল্য পেয়েছে। বার্লিন আন্তর্জাতিক চলচ্চিত্র উৎসব ২০১৪-এ সিলভার বিয়ার দ্বিতীয় স্থান জয়ের পর অন্যান্য আন্তর্জাতিক চলচ্চিত্র উৎসবেও সাড়া ফেলে।
স্প্রিং, সামার, ফল, উইন্টার... এ্যান্ড স্প্রিং

স্প্রিং, সামার, ফল, উইন্টার... অ্যান্ড স্প্রিং (এছাড়াও "স্প্রিং, সামার, অটাম, উইন্টার... অ্যান্ড স্প্রিং" নামে পরিচিত) ২০০৩ সালের দক্ষিণ কোরিয় চলচ্চিত্র। বৌদ্ধ মনাস্টরি সম্পর্কিত চলচ্চিত্রটি রচনা এবং পরিচালনা করেছেন কিম কি-দুক। চলচ্চিত্রের গল্প একজন বৌদ্ধ সাধুকে নিয়ে, যেখানে তিনি ছেলেবেলা থেকে বৃদ্ধকাল পর্যন্ত তার জীবনের বিভিন্ন ঋতু কীভাবে অতিক্রম করেন তা দেখানো হয়েছে।
অভিনয়ে ছিলেন, ওহ ইয়েং-সু, কিম ইয়েং-মিন, সিও জে-কেয়ুঙ, কিম জঙ-হো, হা ইয়ো-জিন প্রমুখ। এই চলচ্চিত্রে পরিচালক কিম-কি-দুক বৃদ্ধ বৌদ্ধ সাধুর চরিত্রে অভিনয় করেছেন। চলচ্চিত্রটি প্রযোজনা করেছেন কার্ল বমগার্টনার এবং লি সিউঙ-জাই। সঙ্গীত পরিচালনা করেছেন বার্ক জি-ওঙ। চিত্রগ্রহণ করেছেন বেক ডঙ-হায়ন এবং সম্পাদনা করেছেন কিম-কি-দুক। চলচ্চিত্রটি মার্কিন যুক্তরাষ্ট্রে সনি পিকচার্স ক্লাসিকস কর্তৃক ২০০৪ সালে সাবটাইটেল সহকারে মুক্তি পায়। মিলিয়ন বাজেটের চলচ্চিত্রটি বিশ্বব্যাপী আয় করে।
অসমীয়া ভাষা উন্নতি সাধিনী সভা

অসমীয়া ভাষা উন্নতি সাধিনী সভা () সংক্ষেপে আভাউসা একটি অসমীয়া সাহিত্য সংগঠন ছিল। ১৮৮৮ সনের ২৫ আগস্ট তারিখে সংগঠনটির জন্ম হয়। এটি ছিল অসম সাহিত্য সভার পূর্ববর্তী পর্যায়। প্রথম সম্পাদক ছিলেন শিবরাম শর্মা বরদলৈ। অসমীয়া ভাষা উন্নতি সাধিনী সভার মুখ্য উদ্দেশ্য ছিল অসমীয়া-ভাষা সাহিত্যের উন্নতি সাধন। এই সংগঠনটিই প্রথম যা অসমীয়া সাহিত্যকে আধুনিক রুপ দিয়েছিল।
ঊনবিংশ শতিকার অষ্টম দশকে কলকাতায় অধ্যয়নরত অসমীয়া ছাত্রেরা অসমীয়া ভাষাকে অসমীয়া জাতীয়তাবাদ গঠনের মুল কারক রুপে চিহ্নিত করে। এই ছাত্রেরা ১৯৮৮ সনের ২৫ আগস্ট তারিখে অসমীয়া ভাষার উন্নতির জন্য অসমীয়া ভাষা উন্নতি সাধিনী সভা গঠন করে।
অসমীয়া ভাষা উন্নতি সাধিনী সভার মুখ্য উদ্দেশ্য সমূহ ছিল:
জোনাকী আলোচনা পত্রিকায় সভার উদ্দেশ্যসমূহ উল্লেখ করা হয়েছিল। উল্লেখিত উদ্দেশ্যসমূহ নিম্নরুপ:
সভায় দায়িত্বে নেওয়া বিভিন্ন কার্যক্রমের অন্যতম ছিল অসমীয়া মাসিক পত্রিকা জোনাকীর প্রকাশ। ১৯৮৯ সনে মাসিক পত্রিকা জোনাকীর জন্ম হয়। সভার লক্ষ্য ও উদ্দেশ্য বিষয়ে এই আলোচনা পত্রিকায় নিয়মীতভাবে প্রকাশীত করা হত।
বহুদিন পূর্বে অসমীয়া অভিনেতারা বাঙালি অভিনেতার সহিত বেঙ্গলী আ্যামেচার থিয়েটার পার্টীর সহিত একসঙ্গে অভিনয় করিত। কিন্তু দুইভাষিক শিল্পীর মধ্যে থাকা অমিলের জন্য ১৯০৩ সনে অসমীয়া অভিনয় শিল্পী সমাজ বিছিন্ন হয়ে বাণ থিয়েটার প্রতিষ্ঠা হয়। ১৯০৬ সনে কেবল অসমীয়া নাটক মঞ্চস্থ করার জন্য বাণ রঙ্গমঞ্চ স্থাপনের সিদ্ধান্ত নেয়।
বিশ্বের দরবারে অসমীয়া ভাষার পরিচয় তুলে ধরার জন্য প্রারম্ভিক অবস্থায় প্রচেষ্টা করা কয়েকজন ব্যক্তির নাম নিম্নে উল্লেখ করা হল:
মনিরাজ

মনিরাজ () (বৈজ্ঞানিক নাম: Cycas pectinata), (), (মনিপুরী ভাষা: "Yendang") হচ্ছে "সাইকাস" গণের চারটির একটি প্রজাতি।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
ভারত (আসাম, মণিপুর, মেঘালয়, সিকিম, দার্জিলিং), নেপাল, ভুটান, দক্ষিণ চীন (ইউনান), বাংলাদেশ, মায়ানমার, মালয়েশিয়া, কম্বোডিয়া, উত্তর থাইল্যান্ড, লাওস এবং ভিয়েতনাম।
টুইসডে, আফ্টার ক্রিসমাস

টুইসডে, আফ্টার ক্রিসমাস () ২০১০ সালের রোমানিয় যৌনউত্তেজক চলচ্চিত্র। এটি রচনা এবং পরিচালনা করেছেন রাডু মানটেন। চলচ্চিত্রটি ২০১০ কান চলচ্চিত্র উৎসবে আন সার্টেন রিগার্ড শাখায় মনোনীত হয়েছে।
লিডস আন্তর্জাতিক চলচ্চিত্র উৎসব
অনন্তমূল

অনন্তমূল (), (সংস্কৃত: क्षीरिणी), (বৈজ্ঞানিক নাম: Hemidesmus indicus), হচ্ছে দক্ষিণ এশিয়ার একটি উদ্ভিদ প্রজাতি।এর আদিবাস ভারত। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত। এর আছে নানা ভেষজ গুণ। এই গণে প্রজাতির সংখ্যা ১টি।
অনন্তমূল সরু এবং লতা জাতীয় উদ্ভিদ। এদের পাতা যুক্ত এবং কাণ্ডের দুদিকে জন্মায়। ফলের বাইরের দিক সবুজ বর্ণের আর ভেতরে অংশ বেগুনি। এদের বীজ দেখতে ছোটো আকারের ও চ্যাপ্টা। বীজের রং কালো হয়। অনন্তমূলে বর্ষাযকালে ফুল ফোটে। আশ্বিন থেকে পৌষ মাসে ফল পাকে। সে সময়েই চাষাবাদ করা যায়।
এই লতার নানা ভেষজ গুণ আছে; যেমন খোস পাঁচড়া, চুলকানি, ব্রণ, একজিমা, হাত পা জ্বালা, শোথে, কোষ্ঠকাঠিন্য ইত্যাদিতে বেশ উপকারী।
কৃষিকাজের কীটনাশক তৈরিতে এটি ব্যবহার করা হয় ।
কোন জিনিস ভালো রাখার কাজেও ব্যবহার করা হয়।
পেটের পিডায়ও ব্যবহার করা হয়। জিভের ঘায় হলে ৫ গ্রাম মত অনন্তমূল ভেড়ার দুধ দিয়ে বেটে জিভের ঘায়ে ৩ দিন লাগলে জিভের ঘা সেরে যায়। আমবাতে ১০ গ্রাম অনন্তমূল ২ কাপ জলে সিদ্ধ করে ঐ জল ৭ দিন খেলে আমবাত সেরে যায়। আমাশয় হলে ৫ গ্রাম অনন্তমূল বেটে মধু সাথে ৭ দিন খেলে আমাশয় ভালো হবে।
তরু দত্ত

তরু দত্ত (মার্চ ৪, ১৮৫৬ – অগাস্ট ৩০, ১৮৭৭) এক ভারতীয় বাঙালি কবি , অনুবাদক ও ঔপন্যাসিক ছিলেন, যিনি ইংরেজি এবং ফরাসিতে রচনা করেছিলেন । 
বোন অরু এবং ভাই অব্জুর পর তিনি কনিষ্ঠ সন্তান ছিলেন। লেখক এবং ভারতীয় সরকারী কর্মচারী রমেশচন্দ্র‌ দত্ত ছিলেন তাদের খুড়তুতো ভাই। ১৮৬২ সালে তাদের পরিবার খ্রিস্টান হয়েছিল।
ইংল্যান্ড এ উনি ফরাসি ভাষায় উচ্চশিক্ষা লাভ করেন। ১৮৭১ - ১৮৭৩ সাল উনি কেম্ব্রিজে কাটান এবং সেই সময়ে কেম্ব্রিজ বিশ্ববিদ্যালয়ে "হায়ার লেকচারস ফর উইমেন" -এ যোগদান করেন। সিডনি সাসেক্স কলেজের রেভরেন্ড জন মারটিন-এর কন্যা মেরি মারটিন-এর সনগে এই সময়ে তরু দত্ত-র পরিচয় হয় এবং ওনাদের ভিতর গভীর বন্ধুত্ব গড়ে ওঠে। দেশে ফিরে আসার পরেও ওনারা চিঠির আদানপ্রদান চালিয়ে যান। ইংল্যান্ড থেকে আত্মীয়দের লেখা তরু দত্তের চিঠিগুলি ওনার চিঠির সংকলনে স্থান পেয়েছে।তার মৌলিক কবিতাগুলো ছোট ছোট কিন্তু মানুষের জীবনের নানা সমস্যার কথা আছে। "লা জার্নাল" নামক ফরাসি উপন্যাস এবং "বিয়াঙ্কা" নামক ইংরাজি উপন্যাস আছে।
তার কাব্যগ্রন্থ 'এ শেফ গ্লানড ফরাসি ফিল্ডস'এ রয়েছে তাঁর ফ্রেঞ্চ কবিতার ইংরেজি অনুবাদ এবং এন্সিএন্ট বাল্লাড এবং 'লেজেন্ট অব হিন্দুস্তান' যাতে সংস্কৃত সাহিত্যে তার অনুবাদ এবং রূপান্তরকে সংকলন করে। তিনি 'এ সি অব ফলিএজ' কবিতাও লিখেছিলেন। তিনি একটি সুন্দর কবিতাও লিখেছেন লোটাস।এতে কবি ফুল সম্পর্কে তার ধারণা উপস্থাপন করেছেন। তিনি ফুলকে মানব রূপে উপস্থাপন করেন। কবি চিত্র হিসেবে ব্যবহার করেছেন পদ্ম।
জিঙ্ক সালফেট

জিঙ্ক সালফেট একটি অজৈব যৌগ, যার রাসায়নিক সংকেত ZnSO। এটি ঐতিহাসিকভাবে সাদা ভিট্রিওল হিসেবে সুপরিচিত। এটি একটি বর্ণহীন কঠিন পদার্থ যা দ্রবণীয় জিঙ্ক আয়নের সাধারণ উত্‍স। এটি বিশ্ব স্বাস্থ্য সংস্থার গুরুত্বপূর্ণ ঔষধসমূহের তালিকায় রয়েছে। এই তালিকা হল একটি আদর্শ স্বাস্থ্য কাঠামোর জন্য সবচেয়ে প্রয়োজনীয় ঔষধসমূহের একটি তালিকা। 
জিঙ্ক সালফেট যে অবস্থার মধ্যে সবচেয়ে বেশি পাওয়া যায় তাতে সাত অণু স্ফটিকের জল থাকে। এর রাসায়নিক সংকেত টি হলো ZnSO•7HO।
জিঙ্কযুক্ত পদার্থ (ধাতু, খনিজ, অক্সাইড)-এর সঙ্গে সালফিউরিক অ্যাসিডের বিক্রিয়া করে জিঙ্ক সালফেট তৈরি করা হয়।
বিশেষ ক্ষেত্রে জিঙ্কের সাথে জলীয় সালফিউরিক অ্যাসিডের বিক্রিয়ার মাধ্যমে জিঙ্ক সালফেট উৎপাদন করা হয়ঃ
ফার্মাসিউটিক্যাল গ্রেড জিঙ্ক সালফেট খুবই বিশুদ্ধ জিংক অক্সাইড থেকে উৎপাদিত হয়ঃ
গবেষণাগারে, কপার (২) সালফেট দ্রবণে কঠিন জিঙ্ক যুক্ত করে এটি প্রস্তুত করা যায়ঃ
জিঙ্ক সালফেট ৬৮০ সে. এর বেশি গরম করা হলে, জিঙ্ক সালফেট সালফার ডাই অক্সাইড গ্যাস এবং জিংক অক্সাইড বাষ্প উৎপন্ন করে, এবং উভয়ই বিপজ্জনক।
এর দ্রাব্যতা শুধুমাত্র এসিডীয় সমাধানে প্রযোজ্য।
খনিজ হিসাবে ZnSO·7HO গোস্লারাইট হিসাবে পরিচিত। জিঙ্ক সালফেট কতিপয় অন্যান্য গৌণ খনিজ যথা জিঙ্ক মেলান্টেরাইট (Zn,Cu,Fe)SO·7HO (গ্লোসারাইট থেকে গাঠনিক ভাবে ভিন্ন) হিসাবে ঘটিত হয়।
জিঙ্ক সালফেটের নিম্ন হাইড্রেটসমূহ খুব কমই প্রকৃতি পাওয়া যায়ঃ
জিঙ্ক সালফেটের গুঁড়া চোখের জন্য যন্ত্রণাদায়ক। এটির সামান্য পরিমাণে আহার নিরাপদ বিবেচনা করা হয়, এবং জিঙ্ক সালফেট অপরিহার্য জিঙ্কের একটি উৎস হিসাবে পশু খাদ্যে যোগ করা হয়। এটি অতিরিক্ত আহারের ফলে পেট তীব্র পীড়া দিত পারে।
বৈদ্যুতিক শক

ইলেকট্রিক শক বলতে শরীরের ভিতর দিয়ে বিদ্যুৎ প্রবাহিত হওয়ার ফলে সৃষ্ট অণুভুতিকে বুঝায় । শরীরের ভিতর দিয়ে পর্যাপ্ত বিদ্যুৎ প্রবাহিত হলেই কেবল শক লাগে । অতি অল্প পরিমাণ প্রবাহ কোন অনুভূতি সৃষ্টি না করতে পারলেও বেশি বিদ্যুৎ প্রবাহ শরীরের অঙ্গপ্রত্যঙ্গ পুড়ে যাওয়া থেকে শুরু করে মৃত্যু পর্যন্ত ঘটাতে পারে ।
ইলেকট্রিক শক লাগার জন্য সর্বনিম্ন যে বিদ্যুৎ প্রবাহ প্রয়োজন তা নির্ভর করে বিদ্যুতের ধরন এবং কম্পাঙ্কের উপর । শরীরের ভিতর দিয়ে ৬০/ ৫০ হার্জ কম্পাঙ্কের এসি বিদ্যুৎ প্রবাহ ১ মিলিএম্পিয়ার (আরএমএস) হলেই একজন ব্যক্তি তা অনুভব করতে পারেন, কিন্তু ডিসি হলে কমপক্ষে ৫ মিলিএম্পিয়ার লাগে অনুভূতি সৃষ্টি করতে । বিদ্যুৎ প্রবাহিত হলে দেহের রোধের জন্য তাপ উৎপন্ন হয় । এই তাপ দেহের বাইরের বা ভিতরের অংশ পুড়ে ফেলতে সক্ষম । ৪ এম্পিয়ারের বেশি প্রবাহ টিস্যু পুড়ে ফেলে, হৃৎপিণ্ড বন্ধ হয়ে যায় এবং মৃত্যু হতে পারে ।
গোবিন্দদাস

গোবিন্দদাস কবিরাজ (১৫৩৫ - ১৬১৩) হলেন বাংলা বৈষ্ণব পদাবলীর একজন বিখ্যাত পদকর্তা। তিনি চৈতন্য-উত্তর বৈষ্ণব পদাবলী সাহিত্যের শ্রেষ্ঠ কবি। একাধারে সাধক, ভক্ত ও রূপদক্ষ, গোবিন্দদাসকে ষোড়শ শতাব্দীর বাংলা সাহিত্যের সর্বশ্রেষ্ঠ প্রতিভা বলা চলে। তার রচিত পদাবলী ধর্মীয় তত্ত্ব ও কাব্যিক রসসিদ্ধির সুসামঞ্জস্য সমাহারে পরিপূর্ণ।
গোবিন্দদাসের জন্মস্থান মাতুলালয় বর্ধমান জেলার একটি বিশিষ্ট এলাকা শ্রীখন্ড। তার পিতা চিরঞ্জীব সেন ও মাতা সুনন্দা। গোবিন্দদাসের মাতামহ দামোদর সেন একজন প্রখ্যাত পণ্ডিত ও কবি ছিলেন। গোবিন্দদাসের বড় ভাই রামচন্দ্র কবিরাজও একজন পণ্ডিত এবং কবি। প্রথম বয়সে শাক্তধর্মে দীক্ষিত হলেও পরে বৈষ্ণবগুরু শ্রীনিবাস আচার্যের কাছ থেকে বৈষ্ণব ধর্মে দীক্ষা নেন। এখনো তার বংশধরেরা এই শ্রীখন্ড গ্রামেই বাস করেন তাদের সকলে কর্তা রায় নামেই চেনেন।
ইনি ব্রজবুলি ও বাংলা উভয় ভাষাতেই পদ রচনা করেছেন। তাকে 'বিদ্যাপতির ভাবশিষ্য' বলা হয়। নিষ্ঠার সঙ্গে আন্তরিকতার এমন মিশ্রণ বৈষ্ণব পদাবলী সাহিত্যে দুর্লভ। 'পূর্বরাগ', 'অভিসার', 'মান', 'আপেক্ষানুরাগ', 'বাসকসজ্জা, কলহস্তরিকা', 'মাথুর' ইত্যাদি পর্যায়ে কৃতিত্ব দেখালেও রাধার অভিসারের পদ রচনায় তার প্রতিভা চূড়ান্ত শীর্ষে রয়েছে।
<poem>
"মন্দির বাহির কঠিন কপাট।
চলইতে শঙ্কিল পঙ্কিল বাট।।
তাঁহি অতি দুরতের বাদল দোল।
সুন্দরী কৈছে করবি অভিসার।
হরি রহ মানস-সুরধনী পায়।।"
</poem>
বৈষ্ণবধর্ম অনুযায়ী বৈষ্ণব পদাবলী সাহিত্যে গোবিন্দদাসের কৃতিত্ব দেখে জীব গোস্বামী তাকে 'কবিরাজ' উপাধিতে ভূষিত করেন। সেই থেকে তিনি হলেন গোবিন্দদাস কবিরাজ। এবং বল্লভদাস গোবিন্দ দাস কে 'দ্বিতীয় বিদ্যাপতি' বলেছেন।
নাটক
পদাবলী
কন্টক গাড়ি কমলসম পদতল
গাগরি বারি চারি করি পিছল
</poem>
"রসনা-রোচন শ্রবণ বিলাস
</poem>
কার্বন মনোক্সাইড

কার্বন মনোক্সাইড (CO) হচ্ছে বর্ণহীন, গন্ধহীন, স্বাদহীন গ্যাস যা বাতাসের তুলনায় হালকা। মানুষ সহ সকল মেরুদন্ডী ও অমেরুদণ্ডী হিমোগ্লোবিক প্রানীর জন্য বিষাক্ত।
কার্বন মনোক্সাইড ইংরেজিতে Carbon Monoxide (রাসায়নিক সংকেত: CO) হল একপ্রকার রঙ,গন্ধ এবং স্বাদহীন গ্যাস, যার ঘনত্ব বাতাসের তুলনায় কিছুটা কম। এক পরমাণু কার্বন ও এক পরমাণু অক্সিজেন যুক্ত হয়ে এক অণু কার্বন মনোক্সাইড গঠন করে। আন্তর্জাতিকভাবে এটি বিষাক্ত গ্যাস হিসেবে চিহ্নিত।
সাধারণত স্বল্প পরিমাণ অক্সিজেন (O) এর উপস্থিতিতে কার্বন (C) জাতীয় পদার্থ যেমনঃ কাঠ, কয়লা ইত্যাদি পোড়ালে কার্বন মনোক্সাইড গ্যাস উৎপন্ন হয়।
কার্বন মনোক্সাইড একটি বিপজ্জনক গ্যাস। এটি অত্যধিক মাত্রায় কেউ নিশ্বাসের সাথে গ্রহণ করলে সে দ্রুত অজ্ঞান হয়ে পড়বে এবং সাথে সাথে চিকিৎসা করা না হলে রোগীর মৃত্যু ঘটে। 
পাশ্চাত্য দেশ সমূহে কার্বন মনোক্সাইড আত্মহত্যার একটি অন্যতম জনপ্রিয় মাধ্যম। তাদের মতে এটা মৃত্যুর সবচেয়ে কম কষ্টদায়ক উপায়।
এই গ্যাসের যেকোনো অনুনমোদিত ব্যবহার আইনত দন্ডনীয় অপরাধ। 
গবেষণাগারে ব্যবহার করার সময় দস্তানা, নিরাপত্তা চশমা ও গ্যাস মাস্ক ব্যবহার করা আবশ্যক।
★কার্বন মনোক্সাইডকে নীরব ঘাতক বলা হয় কেন?
উত্তরঃ কার্বন মনোক্সাইড মানুষের অজান্তেই খুব সহজেই শ্বাসের সাথে ফুসফুসে চলে যায়। সেখানে গিয়ে ব্যাপন প্রক্রিয়ায় রক্তে প্রবেশ করে এবং রক্তের হিমোগ্লোবিনের সাথে একটি জটিল যৌগ তৈরি করে।
যৌগঃ- Hb + CO ---> Hb(CO)
যার ফলে অক্সিজেন বহুরূপে কাজ করতে পারে না, শ্বাসকষ্ট হয় এবং হৃদরোগে আক্রান্ত মানুষের মৃত্যু পর্যন্ত হতে পারে। তাই কার্বন মনোক্সাইডকে নীরব ঘাতক বলা হয়।
বান্ধবী (চলচ্চিত্র)

বান্ধবী (হাঙ্গুল: 반 두비) হলো ২০০৯ সালে মুক্তিপ্রাপ্ত একটি দক্ষিণ কোরিয়ার স্বাধীন চলচ্চিত্র। এটি, অভিবাসী শ্রমিকদের সমস্যা নিয়ে তৈরী এক চলচ্চিত্র। এই চলচ্চিত্রটির পরিচালক ছিলেন সীন ডঙ-ইল এবং প্রযোজক সীন ডঙ-ইল ও কিম ইল-কুওন। আর এই চলচ্চিত্রের কাহিনী লিখেছেন লী ছাঙ-ওন এবং সীন ডঙ-ইল। এই চলচ্চিত্রের করীম নাম ভূমিকায় অভিনয় করেছেন মাহবুব আলম পল্লব এবং অন্যান্য চরিত্রে বায়েক জিন-হী, লী ইল-হি, পার্ক হিউক-কওন ও জাং ডঙ-গিউ।
চলচ্চিত্রটি তে দেখানো হয়েছে দক্ষিণ কোরিয়ার একজন প্রত্যাহত এবং বিদ্রোহী উচ্চ-বিদ্যালয়ের কিশোরীর সাথে এক বাংলাদেশী অভিবাসী শ্রমিকের ভালোবাসা- যে শ্রমিকটি আবার তার অবৈতনিক মজুরি ফিরে পাওয়ার জন্য মরিয়া- এবং তার সাথে তুলে আনা হয়েছে অভিবাসী শ্রমিকদের বিভিন্ন সমস্যার বিষয়।
চলচ্চিত্রটিতে এক জায়গায় আবার নায়ক, মাহবুব আলম পল্লবের কণ্ঠে গাওয়া একটি বাংলা গানও রয়েছে!
"কোরিয়া টাইমস" পত্রিকার বিখ্যাত চলিচ্চত্র সমালোচক লি হিও-ওন এই ছবি সমন্ধে এক চমৎকার পর্যালোচনা লেখেন: "বান্ধবী ছবিতে পরিচালক শিন ডং-ইল অবৈধ অভিবাসীদের সমস্যা, বর্ণবাদ, সামাজিক চাটুকারিতা নামক অস্বস্তিকর বিষয়গুলোকে সার্থকভাবে পর্দায় তুলে ধরেছেন এক সহজ হাস্যরস, কৈশোরের উদ্বেগ এবং অমুল্য এক বন্ধুত্বের মাধ্যমে। এক গল্প যা ক্রমাগত ভাবে বেদনা তৈরী করে, ভিন্ন দুই সংস্কৃতির এক মিলন কেন্দ্র হিসেবে। এ ছবির নাম বান্ধবী, বাংলাভাষায় এর মানে মেয়ে বন্ধু৷"" (বাংলা অনুবাদ)<br>"পিনেই ইন কোরিয়া" বান্ধবী ছবিটির নামকরণ এভাবে করেন- "একটি কোরিয়ান ছবি যা হৃদয়স্পর্শী’ এবং তার সাথে তারা যোগ করেন: "কোরিয়ার এই নতুন শৈল্পিক ছবি বান্ধবী (বাংলায় যার মানে মেয়ে বন্ধু) সেই সব বিষয়ের প্রতি মনোযোগ দিয়েছে যা কোরিয়ার ৩ডি বিদেশী শ্রমিকরা মুখোমুখী হয়। এই ৩ডি মানে হচ্ছে ডার্টি বা নোংরা, ডেঞ্জারাস বা বিপদজনক, এবং ডিমিনিং বা হীন চোখে দেখা। এই ছবি বিদেশী শ্রমিকদের সমাজকল্যাণ, বর্ণবাদ এর মতো বিষয় এবং অন্যদের মধ্যে যে কিশোর বিদ্রোহী রয়েছে তার মুখোমুখি হয়েছে।" (বাংলা অনুবাদ)
সত্যানুসরণ

সত্যানুসরণ শ্রীশ্রীঠাকুর অনুকূলচন্দ্র দ্বারা রচিত একটি গ্রন্থ।
শ্রীশ্রীঠাকুরের ঘনিষ্ঠ সহযোগী অতুলচন্দ্র ভট্টাচার্য কর্মসুত্রে পাবনা ছেড়ে বাজিতপুর যাওয়ার আগের রাত্রে শ্রীশ্রীঠাকুরকে আবেদন করেন, যদি উনি কিছু সনাতন আদর্শ, চিন্তাধারা লিপিবদ্ধ করেন। ১৯১০ খ্রিষ্টাব্দে শ্রীশ্রীঠাকুর ২২ বছর বয়সে এক রাত্রে লিপিবদ্ধ করেন তার গ্রন্থ সত্যানুসরণ। ১৯১৮ খ্রিষ্টাব্দে এই গ্রন্থটিকে "দ্য পার্স্যুট অব ট্রুথ" "The Pursuit of Truth" নামে ইংরেজি ভাষায় অনুবাদ করা হয়। তাছাড়াও এটি সৎসঙ্গ পাবলিশিং হাউজ, দেওঘর থেকে বিভিন্ন ভাষায় প্রকাশিত হয়।
নারায়নপুর বাহরাম উদ্দীন মাধ্যমিক বিদ্যালয়

নারায়নপুর বাহরাম উদ্দীন মাধ্যমিক বিদ্যালয় বাংলাদেশের যশোর জেলার একটি শিক্ষা প্রতিষ্ঠান। এটি ১৯৩৭ সালে প্রতিষ্ঠিত হয়।
১৯৩৩ সালে চাটাই দিয়ে ঘেরা ছনের ছাউনি দিয়ে বিদ্যালয়টি যাত্রা শুরু করে। খান সাহেব আব্দুল আজিজ অত্র এলাকার মানুষের স্বেচ্ছা শ্রমে প্রায় ৪.০০ একর জমির উপর কপোতাক্ষ নদ এর তীরে বিদ্যালয়টি প্রতিষ্ঠা করেন। ১৯৩৭ সালে ব্রিটিশ সরকার কর্তৃক ভবন নির্মাণের জন্য অনুমতি লাভ করে। তারপর যশোর জেলা বোর্ডের মাধ্যমে সে বছরই ভবন নির্মাণ করা হয়। ১৯৫০ সালে বিদ্যালয়টি মাইনর অনুমোদন প্রাপ্ত হয়। ১৯৬০ সালে বিদ্যালয়টি দ্বিমুখী মাধ্যমিক বিদ্যালয়ের অনুমতি লাভ করে। তখন সরকারী অনুদানে মাত্র ৩০,০০০ টাকা এবং এলাকার মানুষদের সহায়তায় বিশাল এক ভবন নির্মাণ করা হয়। বর্তমানে ভবনটি ভেঙ্গে একই স্থানে নতুন ভবন নির্মাণ করা হয়েছে।
মানব মহাকাশ যাত্রা

মানব মহাকাশ যাত্রা বলতে মহাকাশযানে করে মানুষের মহাকাশের ভেতর দিয়ে ভ্রমণ করাকে বোঝানো হয়েছে। এটি সরাসরি মনুষ্য চালক দ্বারা নিয়ন্ত্রিত হতে পারে, পৃথিবীতে অবস্থানরত কেন্দ্র থেকে দূরনিয়ন্ত্রিত হতে পারে, এমনকি কোনও প্রকার মানুষের সাহায্য ব্যতীত, পুরোপুরি স্বাধীনভাবে নিজে থেকেই কোনও নির্দিষ্ট অভিযান সম্পন্ন করতে পারে ।
ইতিহাসের প্রথম মহাকাশ যাত্রা তৎকালীন সোভিয়েত ইউনিয়নের ভস্তক কর্মসূচীর অংশ হিসেবে ১৯৬১ সালের ১২ এপ্রিল তারিখে সংঘটিত হয়। প্রথম মহাকাশচারী হিসেবে ইউরি গ্যাগারিন ছিলেন এর যাত্রী। আন্তর্জাতিক মহাকাশ স্টেশনে মানুষ একটানা ১৬ বছরের অধিক সময় ধরে অবস্থান করেছে। পূর্ববর্তী সময়ে সকল মহাকাশযাত্রাই ছিলো মানবনিয়ন্ত্রিত, যেখানে কমপক্ষে কিছু যাত্রী মহাকাশযান পরিচালনায় অবদান রাখতেন। কিন্তু ২০১৫ সালের পর থেকে তৈরীকৃত মহাকাশযানগুলো এমন বিশেষভাবে নকশা করা হচ্ছে যাতে তারা মানব চালকের সাহায্য ছাড়াই চলতে পারে।
২০১১ সালে মার্কিন যুক্তরাষ্ট্রের নভোখেয়াযান (শাটল) কর্মসূচীর সমাপ্তির পর থেকে রাশিয়া এবং চীন যথাক্রমে সয়ুজ এবং শেনচৌ কর্মসূচীরগুলির মাধ্যমে মানব মহাকাশ যাত্রা বজায় রেখেছে। বর্তমানে, আন্তর্জাতিক মহাকাশ স্টেশনের উদ্দেশ্যে সকল যাত্রার জন্য সয়ুজ মহাকাশযান ব্যবহার করা হয়, যা প্রয়োজনে দ্রুত প্রত্যাবর্তনের জন্য স্টেশনের সাথে সংযুক্ত অবস্থায় থাকে। মার্কিন যুক্তরাষ্ট্র বর্তমানে বাণিজ্যিকভাবে আন্তর্জাতিক মহাকাশ স্টেশনে যাত্রী পরিবহনের জন্য কাজ করছে যা আইএসএস, ভু-নিকটস্থ কক্ষপথে যাত্রা এবং উড্ডয়ন যানের জন্য সহায়ক হবে।
সভেতলানা সাভিস্কায়া প্রথম নারী হিসেবে ১৯৮৪ সালের ২৫ জুলাই মহাকাশচারণ করেন।
স্যালি রিড ছিলেন প্রথম মার্কিন নারী মহাকাশচারী। আইলিন কলিনস প্রথম নভোখেয়াযান চালক ছিলেন এবং এসটিএস-৯৩ নভোখ্যাযান চালনার মাধ্যমে তিনি প্রথম নারী হিসেবে একটি মার্কিন মহাকাশযান চালনা করেন।
ভ্যালেরি পোলায়াকভ সবচেয়ে দীর্ঘ সময় মহাকাশ যাত্রা করেছেন (৮ই জানুয়ারি ১৯৯৪ থেকে ২২শে মার্চ ১৯৯৫; মোট ৪৩৭ দিন, ১৭ ঘণ্টা, ৫৮ মিনিট, ১৬ সেকেন্ড)। সের্গেই ক্রিকালোয়ভ সবচেয়ে দীর্ঘকাল মহাকাশে অবস্থান করেছেন (৮০৩ দিন, ৯ ঘণ্টা, ৩৯ মিনিট)
মানব মহাকাশ কার্যক্রম তৎকালীন সোভিয়েত ইউনিয়ন এবং বর্তমান রাশিয়ান ফেডারেশন, ইউনাইটেড স্টেটস, চীন এবং কিছু ব্যক্তিগত কোম্পানী দ্বারা পরিচালিত হয়েছে।
তরবারি

তরবারি, তলোয়ার বা বর্ণ-বিপর্যয়ে তরোয়াল এক প্রকার প্রান্তীয় ধারালো অস্ত্র, যা হাতে কাটা বা খোঁচা দেওয়ার উদ্দেশ্যে ব্যবহৃত হয়। এর ব্লেড বা ফলক, একটি ছুরি বা ছোরার চেয়ে দীর্ঘ, একটি দামাটের সাথে সংযুক্ত এবং সোজা বা বাঁকা হতে পারে। একটি খোঁচা দেওয়া তরবারি একটি সূক্ষ্ম ডগা সহ একটি সোজা ফলক থাকে। একটি কাটাছেঁড়ার তলোয়ার বাঁকা হওয়ার সম্ভাবনা বেশি থাকে এবং ব্লেডের এক বা উভয় পাশে একটি তীক্ষ্ণ কাটিং ধার থাকে। অনেক তলোয়ার খোঁচা এবং কাটা উভয়ের জন্য নকশা করা হয়। একটি তরবারির সুনির্দিষ্ট সংজ্ঞা ঐতিহাসিক যুগ এবং ভৌগোলিক অঞ্চল অনুসারে পরিবর্তিত হয়।
ঐতিহাসিকভাবে, তরবারি ব্রোঞ্জ যুগে বিকশিত হয়েছিল, ছোরা থেকে বিবর্তিত হয়েছিল; প্রাচীনতম নমুনাগুলি প্রায় ১৬০০ খ্রিস্টপূর্বাব্দের। পরবর্তী লৌহ যুগের তরবারি মোটামুটি ছোট এবং ক্রসগার্ড ছাড়াই ছিল। পরবর্তী রোমান সেনাবাহিনীতে বিকশিত হওয়ার সাথে সাথে স্পাথা মধ্যযুগের ইউরোপীয় তরবারির পূর্বসূরী হয়ে ওঠে, প্রথমে অভিপ্রয়াণ সময়কালীন তরবারি হিসেবে গৃহীত হয় এবং শুধুমাত্র উচ্চ মধ্যযুগে ক্রসগার্ড সহ ধ্রুপদী অস্ত্রধারী তরবারিতে বিকশিত হয়। "তরবারি বা sword" শব্দটি প্রাচীন ইংরেজির "sweord" থেকে চলতে থাকে। 
তরবারির ব্যবহার সোর্ডম্যানশিপ বা আধুনিক প্রেক্ষাপটে অসিক্রীড়া হিসাবে পরিচিত। প্রারম্ভিক আধুনিক যুগে, পশ্চিমা তরবারি নকশা দুটি রূপে বিভক্ত হয়, খোঁচা তরবারি এবং বাঁকা তরবারি।
খোঁচা তরবারি যেমন র‌্যাপিয়ার এবং অবশেষে ছোট তরবারিগুলি তাদের লক্ষ্যবস্তুকে দ্রুত ছুরিকাঘাত করতে এবং গভীর ছুরিকাঘাতে আঘাত করার জন্য নকশা করা হয়েছিল। তাদের দীর্ঘ এবং সোজা অথচ হালকা এবং সুষম ভারসাম্যপূর্ণ নকশা এগুলিকে দ্বন্দযুদ্ধে অত্যন্ত চালনাযোগ্য এবং মারাত্মক করে তুলেছিল কিন্তু কাটাছেঁড়া বা কাটার জন্য ব্যবহার করার সময় মোটামুটি অকার্যকর। একটি ভাল লক্ষ্যযুক্ত আকস্মিক খোঁচা দেত্তয়া মাত্র তরবারি দিয়ে সেকেন্ডের মধ্যে একটি লড়াই শেষ করা যেতে পারে, যা একটি যুদ্ধ শৈলীর বিকাশের দিকে পরিচালিত করে যা আধুনিক অসিক্রীড়ার সাথে ঘনিষ্ঠভাবে সাদৃশ্যপূর্ণ।
সাবের এবং অনুরূপ ব্লেডযুক্ত যেমন কাটলাস আরও ভারীভাবে নির্মিত হয়েছিল এবং সাধারণত যুদ্ধে ব্যবহৃত হত। প্রায়শই ঘোড়ার পিঠ থেকে একাধিক শত্রুকে কাটা ও আঘাত করার জন্য তৈরি করা হয়, সাবেরের লম্বা বাঁকা ব্লেড এবং সামান্য এগিয়ে ওজনের ভারসাম্য এটিকে যুদ্ধক্ষেত্রে একটি মারাত্মক চরিত্র দিয়েছে। বেশিরভাগ স্যাবেরের ধারালো বিন্দু এবং দ্বি-ধারী ব্লেডও ছিল, যার ফলে তারা অশ্বারোহীর দায়িত্বে সৈন্যের পর সৈনিককে ছিদ্র করতে সক্ষম করে। ২০ শতকের গোড়ার দিকে সাবেরের যুদ্ধক্ষেত্রের ব্যবহার চলতে থাকে। দ্বিতীয় বিশ্বযুদ্ধের সময় মার্কিন নৌবাহিনী তাদের অস্ত্রাগারে কয়েক হাজার মজবুত কাটলাস রেখেছিল এবং অনেকগুলিকে প্রশান্ত মহাসাগরীয় মেরিনদের জঙ্গল মাচেতে হিসাবে জারি করা হয়েছিল।
তরবারি হিসাবে শ্রেণীবদ্ধ অ-ইউরোপীয় অস্ত্রের মধ্যে রয়েছে মধ্যপ্রাচ্যের স্কিমিটার, চীনা দাও এবং সংশ্লিষ্ট জাপানি কাতানার মতো একক ধারের অস্ত্র। চীনা জিয়ান একটি অ-ইউরোপীয় দ্বি-ধারী তরবারির উদাহরণ, যেমন ইউরোপীয় মডেলগুলি দ্বি-ধারী লৌহ যুগের তরবারি থেকে প্রাপ্ত।
পোর্ট মাথুরিন

পোর্ট মাথুরিন হল রডরিগেস দ্বীপ-এর একটি শহর। এটি এই দ্বীপের প্রশাসনিক কার্যসম্পাদন করে। এটি রাজধানী শহর হিসাবে পরিচিত। এই শহর ও দ্বীপ মরিশাসের অন্তর্গত। এই শহরটি রডরিগেস দ্বীপের বন্দর বা নৌ পরিষেবা দেয়।
এই শহরে জনঘনত্ব ও জনসংখ্যা খুবই কম। ২০০৬ সালের জনগননায় শহরটিতে ৬,০০০ জন বসবাস করে।
রডরীগেস এর ১৪ টি উপভাগের মধ্যে পোর্ট মাথুরিন একটি। এই উপভাগগুলি হল-
উজ্জ্বলা মজুমদার

উজ্জ্বলা মজুমদার (২১ নভেম্বর, ১৯১৪ ― ২৫ এপ্রিল, ১৯৯২) একজন বাঙালি সশস্ত্র বিপ্লববাদী নারী ও সমাজকর্মী।
ঢাকা শহরের এক নামকরা জমিদার পরিবারে তিনি জন্মগ্রহণ করেন। তার পিতার নাম সুরেশচন্দ্র মজুমদার। তিনিও বিপ্লবীদের সাথে জড়িত ছিলেন। কলকাতা থেকে অস্ত্র নিয়ে যাওয়ার জন্যে তিনি উজ্জ্বলার সাহায্য নেন। উজ্জ্বলা নিজের কোমরে আগ্নেয়াস্ত্র নিয়ে বিপ্লবীদের পৌঁছে দিয়েছিলেন মাত্র চোদ্দ বছর বয়েসেই। তার বাড়িতে বিভিন্ন বিপ্লবীরা নিয়মিত আসতেন। বিপ্লবী সুকুমার ঘোষ ও মনোরঞ্জন ব্যানার্জী ছিলেন তার গৃহশিক্ষক। গ্রামে থাকার কারণে তার পাঠ্যজীবন দেরীতে শুরু হয়। উজ্জ্বলা ২০ বছর বয়েসে ম্যাট্রিক পাশ করেন।
শ্রীমতি মজুমদার বেঙ্গল ভলেনটিয়ার্স দলে যোগ দিয়েছিলেন অল্প বয়েসেই। তিনি বেড়াতে যাওয়ার নাম করে দার্জিলিং চলে যান ভবানীপ্রসাদ ভট্টাচার্য, সুকুমার ঘোষ, রবি ব্যানার্জি ও আরো কয়েকজন বিপ্লবী কর্মীবৃন্দর সাথে গভর্নর এন্ডারসন হত্যায় অংশ নিতে। উজ্জ্বলা হারমোনিয়ামের মধ্যে করে লুকিয়ে নিয়ে আসেন মারণাস্ত্রটি। তিনি ও মনোরঞ্জন এক হোটেলে ওঠেন স্বামী-স্ত্রী পরিচয়ে। ৮ মে ১৯৩৪ দার্জিলিং লেবং রেসকোর্সের মাঠে বিপ্লবী ভবানীপ্রসাদ ভট্টাচার্য গুলি করেন গভর্নরকে কিন্ত তিনি অল্পের জন্যে বেঁচে যান। ভবানী ধরা পড়ে যান। পরে তার ফাঁসি হয়। মনোরঞ্জন ব্যানার্জী সাথে উজ্জ্বলা ছদ্মবেশ ধরে কলকাতায় পালিয়ে আসেন ও শোভারানি দত্তর বাসায় আশ্রয় নেন। ১৮ মে সেখানে তাদের পুলিশ গ্রেফতার করে। স্পেশাল ট্রাইবুনালে তার ১৪ বছর কারাদন্ড হয়। তাকে মেদিনীপুর সেন্ট্রাল জেলে পাঠান হয়। মহাত্মা গান্ধীর চেষ্টায় তিনি ১৯৩৯ সালের এপ্রিল মাসে ঢাকা জেল থেকে মুক্তি পান। কলকাতাতে ১৯৪২ এ ভারত ছাড়ো আন্দোলনে যোগ দিয়ে পুনরায় কারাবরণ করেন। চার বছর প্রেসিডেন্সী জেলে থাকার পর ১৯৪৬ সালে ছাড়া পান। পরে ফরওয়ার্ড ব্লক দল গঠনে অগ্রণী হয়েছিলেন।
জেলের ভেতরেই পড়াশোনা করে বি এ পাশ করেন। মুক্তি পেয়ে নানা জনকল্যাণমূলক কাজে জড়িত ছিলেন। নোয়াখালী দাঙ্গার সময় আক্রান্ত, দাংগা বিধ্বস্ত এলাকায় গিয়ে ত্রাণের কাজ করেছেন। বারাসাতের কাছে অনুন্নত শ্রেণীর উন্নতিকল্পে 'পল্লী নিকেতন' নামে প্রতিষ্ঠান স্থাপন করা তার অন্যতম কৃতিত্ব। রাজারহাট থানার কয়েকটি গ্রামে সমাজসেবার কাজে নিযুক্ত ছিলেন। ১৯৪৮ সালে তিনি বিয়ে করেছিলেন বিখ্যাত বিপ্লবী ও সাহিত্যিক ভূপেন্দ্রকিশোর রক্ষিত রায়কে।
১৯৯২ সালের ৫ এপ্রিল মারা যান উজ্জ্বলা মজুমদার (রক্ষিত রায়)
বাংলাদেশের গবেষণা প্রতিষ্ঠানের তালিকা

বাংলাদেশের ইনস্টিটিউট হল বাংলাদেশে অবস্থিত কিছু সরকারি ও বেসরকারি প্রতিষ্ঠান, যেগুলো শিক্ষা ও গবেষণার কাজে জড়িত। এটি এগুলোর একটি তালিকা।
চিলমারী বন্দর

চিলমারী বন্দর বা চিলমারী নদীবন্দর হল কুড়িগ্রাম জেলা এর চিলমারী উপজেলায় ব্রহ্মপুত্র নদ এর তীরে অবস্থিত। বন্দরটির জলের গভীরতা ২ মিটার। বন্দরটিতে বর্তমানে ইঞ্জিনচালীত নৌকা পণ্য পরিবহন করা হয়। নদী পথে যাত্রী পারাপার করা হয়। এখানে একটি ভাসমান তেল ডিপো রয়েছে।
এক সময় পাটের জন্য বিখ্যাত ছিল কুড়িগ্রাম জেলার এতিহ্যবাহী চিলমারী বন্দর। ব্রহ্মপুত্রের তীর ঘেঁষে গড়ে উঠা এই বন্দরটি পাট বেচা-কেনা, প্রসেসিং, দেশি-বিদেশী জাহাজের আসা-যাওয়া, দেশের নানা অঞ্চল থেকে আসা ব্যবসায়ী ও পাইকারদের আনাগোনায় মুখরিত ছিল রাতদিন। চিলমারী বন্দরে পাটের কারবার শুরু হয় তিরিশের দশকে। ব্রহ্মপুত্রের কোল ঘেঁষে কয়েক কিলোমিটার ব্যাপী ছিল বন্দরের অবস্থান। প্রশাসনিক ভবন, কাষ্টমস্ অফিস, বড় বড় পাটের গোডাউন। সীমান্তের ওপার আসামের সঙ্গে ফেরি সার্ভিস চালু ছিল এক সময়। জুট ট্রেডিং কোম্পানীসহ প্রায় ৩০টি পাটকল ও কোম্পানী এখানে কারবার জুড়ে বসে। স্থাপন করে বিশাল বিশাল পাট গুদাম। পাট প্রসেসিং ও বেল তৈরীর মেশিন স্থাপন করা হয়। পাট ক্রয়, বাছাই ও বেল তৈরীর কাজে প্রায় ৯‘শ শ্রমিক এখানে কাজ করত প্রতিদিন। এর বাইরে শত শত ব্যাপারী, কৃষক, ফড়িয়াদের আগমন হত এখানে। প্রায় ৩‘শ গরুর গাড়ির মাধ্যমে দূর-দূরান্ত থেকে পাট এনে নারায়ণগঞ্জ, দৌলতপুর, খুলনা ও চট্টগ্রামসহ নানা এলাকায় সরবরাহ করা হতো। বিদেশেও রপ্তানি করা হতো এখানকার উন্নতমানের পাট। কালের আবর্তে ব্রহ্মপুত্র নদের কড়াল গ্রাসে চিলমারী বন্দরটি সম্পূর্ণ রুপে নিশ্চিহ্ন হয়েছে। তাই চিলমারী উপজেলা সদর বর্তমানে থানাহাট ইউনিয়নে স্থানান্তরিত হয়েছে। রমনা ঘাট কুড়িগ্রাম জেলার অধিকাংশ মানুষের নিকট একটি দর্শনীয় স্থান। এখানে নৌকা ভ্রমণ যেমন আনন্দদায়ক, তেমনি নদী তীরে দাঁড়িয়ে বিবর্ণ চরাঞ্চল, মেঘালয়ের পর্বতরাশি এবং ব্রহ্মপুত্র নদের জলরাশি পর্যটকের মনে সৃষ্টি করে এক আবেগঘণ মুহূর্ত। শীতকালে এখানকার অষ্টমীরচর, নয়ারহাট ও চিলমারী ইউনিয়নে ব্রক্ষপুত্রের শাখা নদসমুহের এবং তার তীর জুড়ে বিভিন্ন প্রজাতির পাখীর আগমনে এলাকাটিকে আকর্ষণীয় করে তোলে। চিলমারীর রমনা, ফকিরের হাট ও জোড়গাছ ঘাট থেকে প্রতিদিন বাহাদুরাবাদ, নারায়ণগঞ্জ, চট্রগ্রাম, বাঘাবাড়ী, ফুলছড়ি, রৌমারী ও রাজিবপুরে নৌকা চলাচল করে।
চিলমারি বন্দরটি নদী ভাঙনে সম্পূর্ণ রূপে বিলিন হয়ে গেছে বর্তমান নদীর পাড়ে অস্থায়ী ভাবে পণ্য খালাস হয়। বাংলাদেশ সরকার বন্দরটি নতুন ভাবে গড়ে তোলার ঘোষণা করেছে। বন্দরটি নির্মাণের ভিত্তিপ্রস্তর স্থাপন করেছেন নৌমন্ত্রী।
ইসলামি মৌলবাদ

ইসলামী মৌলবাদকে বিভিন্নভাবে সংজ্ঞায়িত করা হয়েছে মুসলমানদের একটি আন্দোলন হিসেবে  যারা অতীতকে ধারণ করে এবং ধর্মের মূলে ফিরে যেতে  চায় এবং একইভাবে জীবনযাপন করে যেভাবে ইসলামের নবী মুহাম্মদ ও তার সাহাবীগন জীবনযাপন করতেন। ইসলামী মৌলবাদীরা ইসলামের প্রাথমিক উৎস (কুরআন ও সুন্নাহ) এর "আক্ষরিক এবং মৌলিক ব্যাখ্যা" সমর্থন করে, এবং তাদের জীবনের প্রতিটি অংশ হতে, (তাদের ধারণা আনুযায়ী) "বিকৃত" অনৈসলামিক প্রভাব দূর করতে চায়, এবং "ইসলামী মৌলবাদ"-কে একটি মর্যাদাহানিকর শব্দ হিসাবে দেখে, যা ইসলামী পুনর্জাগরণ ও ইসলামী আন্দোলনের বিরোধীরা ব্যবহার করে থাকে।
দেব (হিন্দুধর্ম)

দেব(Deva)(সংস্কৃত: , ) অর্থ ‘স্বর্গীয়, ঐশ্বরিক, এমন কিছু যা অসামান্য বা অসাধারণ’ এবং হিন্দু ধর্মে পবিত্র সত্তা বা শ্বর বোঝায়। দেব শব্দটি পুরুষবাচক যার স্ত্রীবাচক রূপ দেবী। শব্দটি জরাথ্রুস্টবাদের দেইব থেকে এসেছে বলে মনে করা হয়।
বৈদিক সাহিত্যে সমুদয় অলৌকিক সত্তাকে অসুর শব্দ দ্বারা নির্দেশ করা হয়। প্রাচীন ভারতীয় সাহিত্যে কল্যাণকারী সত্তাদের দেব-অসুর নামে ভূষিত করা হতো। বেদ পরবর্তী যুগে, পুরাণে ও হিন্দু ইতিহাসে দেব শব্দটি ভাল এবং অসুর শব্দটি মন্দ বুঝিয়ে থাকে। 
কতিপয় মধ্যযুগীয় ভারতীয় সাহিত্যে দেবগণ ‘সুর’ নামে পরিচিত হন এবং একই পিতার ঔরসে জন্মলাভ করা (মাতা ভিন্ন) সমক্ষমতাপন্ন ভ্রাতৃগণ ‘অসুর’ নামে পরিচিত হন। 
দেব ও অসুর ছাড়াও যক্ষ এবং রাক্ষসও হিন্দু পুরাণের অংশ, তবে হিন্দুধর্মে বিশ্বতত্ত্বে দেবগণের গুরুত্বপূর্ণ ভূমিকা রয়েছে।
দেব একটি সংস্কৃত শব্দ, যা খ্রিস্টপূর্ব ২০০০ অব্দের সময় বৈদিক সাহিত্যে পাওয়া যায়। মনিয়ের উইলিয়াম শব্দটির অর্থ এভাবে ব্যাখ্যা করেছেন- “স্বর্গীয়, দিব্য, অত্যন্ত মাহাত্ম্যপূর্ণ পার্থিব বস্তু, মহিমাময় এবং উজ্জ্বল”। এই ধারণাটি অলৌকিক সত্তা বা স্রষ্টা অর্থেও প্রয়োগ করা হয়।
সংস্কৃত দেব শব্দটি ইন্দো ইরানিয়ান দেব্ হতে এসেছে যা প্রত্ন-ইন্দো-ইউরোপীয় ভাষায় দেইয়োস, মূলত একটি বিশেষণ পদ যার অর্থ স্বর্গীয় বা উজ্জ্বল। দিব্ ধাতুর আদিস্বর প্রত্যয়ের নিয়মে বৃদ্ধি পেয়ে দেব শব্দটি গঠন করেছে। দিব্ ধাতুর অর্থ দীপ্তি বা জ্যোতির প্রকাশ। দেইয়োস এর স্ত্রীবাচক রূপ দেইয়িহ, যা থেকে ভারতীয় ভাষার দেব এর স্ত্রীবাচক রূপ দেবী শব্দের উদ্ভব। দেব শব্দের সমার্থক ও দেইয়োস উদ্ভূত আরও কিছু শব্দ হল লিথুয়ানিয়ান দেইভাস, ল্যাটিভান দেইভস, পারসিয়ান দেইয়াস, জার্মানিক তিওয়াজ, ল্যাটিন দেউস(স্রষ্টা) ও দিভুস(স্বর্গীয়), ইংরেজি devine ও deity, ফ্রেঞ্চ দিয়েউ, পর্তুগিজ দেউস, স্প্যানিশ দিয়োস, ইতালীয় দিও এবং গ্রিক দেবরাজার নাম জেউস।
মূল শব্দটি ‘স্বর্গীয় দ্যুতিময় পিতা’ অথবা আকাশপিতা অর্থপ্রকাশ করে অর্থাৎ ইন্দো-ইউরোপিয়ান দেবমণ্ডলে দ্যুলোকনিবাসী দেববৃন্দের প্রধান দ্যৌষ পিতা(আকাশপিতা)।
ডগলাস হার্পারের মতে দেব অর্থ দীপ্যমান বা দ্যুতিমান, দিব্ ধাতুর মানে দ্যুতি প্রকাশ হওয়া এবং শব্দটি গ্রিক দিওস (স্বর্গীয়), জেউস ও লাতিন গড শব্দের সমগোত্রীয়।
দেব পুরুষবাচক, যার স্ত্রীবাচক রূপ দেবী। ব্যুৎপত্তিগতভাবে লাতিন দেয়া এবং গ্রিক থেয়া, দেবী শব্দের সগোত্র। ব্যাপক অর্থে, দেবী বা মাতা শব্দ হিন্দুধর্মে জগৎজননী অর্থ প্রকাশ করে। এছাড়া দেবকে দেবতা এবং দেবীকে দেবিকা পদেও অভিহিত করা হয়।
ভারতীয় সমাজে দেব শব্দটি ব্যক্তিবিশেষের নাম রূপেও ব্যবহৃত হয়ে থাকে, যার অর্থ ‘যে বাধা অতিক্রম করার সংকল্প করে’ অথবা ‘প্রভু বা শ্রেষ্ঠ’।
বেদ এর প্রাচীনতম অংশ সংহিতায় হিসাব অনুযায়ী ৩৩ জন দেব (ত্রিভুবনের প্রতি ভুবনের জন্য ১১ জন) অথবা ব্রাহ্মণ অংশে দ্বাদশ আদিত্য, একাদশ রুদ্র, অষ্টবসু ও দুইজন অশ্বিন রয়েছেন। ঋগবেদ এর ১.১৩৯.১১ মন্ত্র অনুযায়ী:
সাইবার সন্ত্রাসবাদ

সাইবার সন্ত্রাসবাদ আইনে ইন্টারনেট ভিত্তিক সন্ত্রাসী কার্যক্রম। এই আইনের আওতাভুক্ত হচ্ছে বৃহৎ আকারে কম্পিউটার নেটওয়ার্কে অবৈধ অনুপ্রবেশ বা বাধা দান, বিশেষভাবে ব্যক্তিগত (পারসোনাল) যেসব কম্পিউটার ইন্টারনেটের যুক্ত সেগুলোতে এ ধারণের অবৈধ অনুপ্রবেশ, যা আসলে এক ধরনের ভাইরাস।
সাইবার সন্ত্রাসবাদ একটি বিতর্কিত বিষয়। কোনো কোনো লেখক এটিকে নিতান্তই ক্ষুদ্রভাবে সংজ্ঞায়িত করেন, যা কিনা বিশেষ কার্যক্রমের সাথে সম্পৃক্ত, এটি পরিচিত সন্ত্রাসী সংস্থা যা কিনা অবৈধ প্রবেশ বা আক্রমণ করে তথ্য সিস্টেমের প্রাথমিক বিষয়ে এবং এক ধরনের ভীতি সৃষ্টি করে। আবার কেউ কেউ সাইবার সন্ত্রাসকে বেশ বড় ঘটনা হিসেবে সংজ্ঞায়িত করেন, যা কিনা বিভ্রান্তিকর সাইবার অপরাধ প্রকৃতপক্ষে যখন এটি অনুষ্ঠিত হয়। সাইবার অপরাধ এবং সাইবার সন্ত্রাসবাদ দুটো সম্পূর্ণ আলাদা বিষয়, এটা অবশ্যই পৃথকভাবে বিবেচনা করা উচিত। অনলাইন সন্ত্রাসবাদ সাইবার সন্ত্রাসবাদ হিসেবে বিবেচনা করা উচিত যখন এটি একটি বৃহৎ জনগোষ্ঠীকে প্রভাবিত করে, অন্যদিকে সাইবার অপরাধ যা কিনা বড় ধরনের অনলাইন অপরাধ কর্মকাণ্ড যেখানে কোনো ধরনের ভীতির ব্যাপার থাকে না। সংজ্ঞায়নের এই ভিন্নতার কারণে সুনিশ্চিত করা কঠিন হয়ে পড়ে কোনটি সাইবার অপরাধ আর কোনটি সাইবার সন্ত্রাসবাদ।
সাইবার সন্ত্রাসবাদ এমন একটি বিষয় যা সচেতনভাবে কম্পিউটারে, নেটওয়ার্কে, পাবলিক ইন্টারনেটে ব্যবহার করে ধ্বংস বা ক্ষতি সাধন করা ব্যক্তিগত তথ্য কিংবা বিষয়াদির। অভিজ্ঞ সাইবার টেরোরিস্টরা খুবই দক্ষ হয় হ্যাকিংকের ক্ষেত্রে তারা সরকারি তথ্য সিস্টেমে বড় ধরনের ধ্বংস সাধন করে, হাসপাতালের তথ্যাদি, জাতীয় নিরাপত্তা কার্যক্রম, প্রায়ই যা একটি রাষ্ট্রের গুরুত্বপূর্ণ তথ্যাদি দেশের বাইরে নিয়ে যায় এবং পুনরাক্রমণের ভীতি উৎপাদন করে। এ জাতীয় সন্ত্রাসী কার্যক্রম সাধারণত রাজনৈতিক অথবা আদর্শিক হয়, যা অদ্যাবধি জানা গেছে তা থেকে অনুমিত হয়।
ডিএনএস হাইজ্যাকিং

ডিএনএস হাইজ্যাকিং বা ডিএনএস রিডাইরেকশান হল ডোমেইন নেম সিস্টেম (ডিএনএস) কুএরি সমূহের রেজোলিউশান পরাভূত করার কৌশল বা চর্চা। এটি অর্জন করা যেতে পারে ম্যালওয়্যার দ্বারা, যা কোনো কম্পিউটারের টিসিপি/আইপি এর কনফিগারেশানকে অগ্রাহ্য করে আক্রমণকারীর নিয়ন্ত্রণাধীন কোনো দূবৃত্ত ডিএনএস সার্ভারের দিকে নির্দেশ করে, অথবা কোনো বিশ্বস্ত ডিএনএস সার্ভারের আচরণ পরিবর্তন করে, যেন এটি ইন্টারনেট মান মেনে না চলে।
এই পরিবর্তন ফিশিং এর ন্যায় কোনো অসৎ উদ্দেশ্যে, বা ইন্টারনেট সেবা প্রদানকারী(আইএসপি) প্রতিষ্ঠান ও পাবলিক/রাউটার ভিত্তিক অনলাইন ডিএনএস সেবা প্রদানকারী প্রতিষ্ঠান গুলোর নিজস্ব লাভের উদ্দেশ্যে বিজ্ঞাপন দেওয়া, পরিসংখ্যান গ্রহণ ও অন্যান্য কারণে ব্যবহারকারীর ওয়েব ট্রাফিককে নিজেদের ওয়েব সার্ভারের দিকে নির্দেশ করতে, অথবা নির্বাচিত কয়েকটি ডোমেইনকে ডিএনএস সেবা প্রদানকারী প্রতিষ্ঠান দ্বারা সেন্সরশিপ এর খাতিরে ব্লক করার ক্ষেত্রে করা হয়ে থাকে।
ডিএনএস সার্ভারের অন্যতম একটি কাজ হল ডোমেইন নেমকে আইপি ঠিকানায় রূপান্তর করা যা অনেক অ্যাপ্লিকেশানের ওয়েবসাইটের মত ইন্টারনেটভিত্তিক উৎসের সাথে সংযুক্ত হতে দরকার হয়। এই কার্যকারিতা বিভিন্ন ফর্মাল ইন্টারনেট মানে সংজ্ঞায়িত যা প্রোটকলকে বিবেচনাযোগ্য বর্ণনায় সংজ্ঞায়িত করে। কোনো ইন্টারনেট ডোমেইনের মালিকের দ্বারা নিবন্ধভুক্ত কোনো আসল অ্যাড্রেসে নাম সঠিকভাবে তুলে ধরতে অনেক ইন্টারনেট-মুখী কম্পিউটার ও ব্যবহারকারী ডিএনএস সার্ভার গুলোর উপর পরোক্ষভাবে বিশ্বাস করে থাকে।
দ্য টাইম মেশিন (১৯৭৮-এর চলচ্চিত্র)

দ্য টাইম মেশিন ১৯৭৮ সালের মার্কিন বিজ্ঞান কল্পকাহিনীমূলক-রোমাঞ্চকর টেলিভিশন চলচ্চিত্র। ছবিটি "ক্ল্যাসিকস্‌ ইলাস্ট্রেটেড"-এর একটি অংশ হিসেবে প্রযোজনা করেছে সুন ক্ল্যাসিক পিকচার্স। ওয়ালেস বেনেটের চিত্রনাট্যে ছবিটি পরিচালনা করেছেন হেনিং শেলারআপ। ছবিটিতে এইচ. জি. ওয়েলসের "মূল উপন্যাস" থেকে পটভূমি কিছুটা পরিবর্তন করা হয়েছে এবং ১৯৭০-এর দশকের পটভূমিতে চিত্রিত হয়েছে। এতে অভিনয় করেছেন জন বেক, হুইট বিসেল, প্রিসিলা বার্নস, আর. জি. আর্মস্ট্রং, জন জারেম্বা প্রমুখ। ছবিটি ১৯৭৮ সালের ৫ নভেম্বর এনবিসিতে সম্প্রচারিত হয়।
১৯৭০ দশকের বিজ্ঞানী নেইল পেরি যুক্তরাষ্ট্রভিত্তিক কাল্পনিক প্রতিরক্ষা সংস্থা মেগা কর্পোরেশনের একজন সদস্য। তার সহকর্মী ব্র্যানলি তাকে মেগা কর্পোরেশনের একজন গুরুত্বপূর্ণ অবদানকারী হিসেবে পরিচয় করিয়ে দেন। পেরি দ্রুত স্যাটেলাইট প্রোগ্রামিংয়ে দক্ষ, যা দিয়ে লস অ্যাঞ্জেলেসকে যে কোন বিপদের হাত থেকে রক্ষা করা সম্ভব। তার খ্যাতির কারণে একটি সময় যন্ত্র প্রকল্পের জন্য $২০ মিলিয়ন অনুদান পায়। তার প্রকল্প শেষ হওয়ার এক মাস পর কর্পোরেশন তার কাছে প্রকল্প জমা চায় যা দিয়ে তারা নতুন যুদ্ধাস্থ প্রকল্প শুরু করবে। পেরি প্রকল্পটি জমা দেওয়ার আগে এটি ব্যবহার করেন এবং তিনি ১৮৫৫ সালে চলে যান। এছাড়া ভবিষ্যতে গিয়ে তার এলয় ও মর্লকদের সাথে সাক্ষাৎ হয়। ভ্রমণ শেষে তিনি ফিরে এসে হ্যাভারসন ও ওয়াশিংটনের কাছে তার রিপোর্ট পেশ করেন। তিনি দেখেন তার পৃথিবীকে ধ্বংসের হাত থেকে বাঁচাতে উৎসাহী নন। ফলে পেরি তাদের সময় যন্ত্র তাদের না দিয়ে উইনা ও এলয়দের কাছে চলে যান। তার এখন মর্লকদের থেকে মুক্ত।
কিছু আধুনিক যুগের দৃশ্যের জন্য উটাহ-এর সল্ট লেক সিটির কলিয়ার অ্যান্ড হেইন্স ফিনান্সিয়াল কনসাল্ট্যান্টস বিল্ডিংটি ব্যবহৃত হয়েছিল। জেমস কলিয়ার ১৯৭০-এর দশকের শেষের দিকে কোম্পানিটির সভাপতি ছিলেন এবং তার অফিসটি হ্যাভারসনের অফিস হিসেবে ব্যবহৃত হয়। মর্লকদের দৃশ্যটি পার্ক সিটি, উটাহ এবং একটি কয়লা খনিতে ধারণ করা হয়।
১৯৬০ সালের চলচ্চিত্রের ডেভিড ফিলবির চরিত্রটির স্থানে পেরির সহকারী আগনেস চরিত্রটি স্থান পায়। মেগা কর্পোরেশনের অভিপ্রায়ে পেরির বিরোধিতার কথা জানতে পেরে আগনেস পেরির গায়েব হয়ে যাওয়ার পর ব্র্যানলির থাকতে উৎসাহকে উপেক্ষা করেন। সে ভাবত নেইল পেরি কি আদৌ ফিরে আসবে, "যাই হোক, সময় তার পক্ষে আছে" (১৯৬০-এর চলচ্চিত্রের ফিলবির শেষ উক্তির মত)। হুইট বেসিল এই চলচ্চিত্র ও ১৯৬০ সালের চলচ্চিত্র দুটিতেই অভিনয় করেন।
চলচ্চিত্র সমালোচক ডেভিড সিন্ডেলার বলেন এই চলচ্চিত্রটি পুরোপুরি উপন্যাস থেকে বিচ্যুত। তিনি বলেন ছবিটির যুদ্ধবিরোধী বার্তা জর্জ পালের চলচ্চিত্রের চেয়েও ভালো ও চাতুর্যময় ছিল। তার কাছে পেরির উপনিবেশিক যুক্তরাষ্ট্র ও ক্যালিফোর্নিয়ার গোল্ড রাশ মজার উদ্রেক ছিল এবং এলয়দের উপস্থিতি তার কাছে সমসাময়িক মার্কিন যুবকদের মত লেগেছে।
পৃথিবীর ভূতাত্ত্বিক ইতিহাস

পৃথিবীর ভূতাত্ত্বিক ইতিহাস ভূতাত্ত্বিক সময়ের উপর ভিত্তি করে অতীতের উল্লেখযোগ্য ঘটনাসমূহ মেনে চলে। এই পদ্ধতিতে পাথরের স্তর অধ্যয়ন (স্তরবিন্যাস)-এর উপর ভিত্তি করে এই কালনিরূপণ করা হয়। পৃথিবী প্রায় ৪.৫৪ বিলিয়ন বছর পূর্বে সৌরজাগতিক নীহারিকার বৃদ্ধির ফলে গঠিত হয়েছে। সৌরজাগতিক নীহারিকা হল সূর্যের গঠনের ফলে ফেলে যাওয়া ধুলো এবং গ্যাসের ডিস্ক-আকৃতির বস্তু, যা থেকে সৌরজগতের বাকি উপাদানসমূহ গঠিত হয়েছে।
প্রাক্-ক্যাম্ব্রিয়ান সময় হল প্রায় ৯০% ভূতাত্ত্বিক সময়, যার সময়কাল ৪.৬ বিলিয়ন বছর পূর্ব থেকে ক্যাম্ব্রিয়ান যুগ শুরুর (প্রায় ৫৪.১ কোটি বছর) পূর্ব পর্যন্ত। এই যুগ তিনটি অধিযুগ: হেডিয়ান, আর্কিয়ান এবং প্রোটেরোজোয়িক যুগে বিভক্ত।
গত ৩ বিলিয়ন বছরে ১০ বারের মত আগ্নেয়গিরি থেকে বড় ধরনের অগ্নুৎপাত হয়েছে, যা পৃথিবীর পরিবেশকে পরিবর্তিত করেছে এবং কিছু বস্তুর বিলুপ্তি সাধন করেছে।
হেডিয়ান যুগ হল ৪.৬-৪ গিগা বছর পূর্বে উল্কাবর্ষণ-বহুল অধিযুগ। সেই সময় সূর্যের চারপাশে গ্যাস এবং ধূলিকণার এক বৃহৎ মেঘের মধ্যে সৌরজগৎ গঠিত হয়, যার বৃদ্ধির ফলে ৪,৫০০ মিলিয়ন বছর পূর্বে পৃথিবী গঠিত হয়েছিল। হেডিয়ান যুগ আনুষ্ঠানিকভাবে স্বীকৃত নয়, প্রাপ্ত কঠিন পাথরের নথি থেকে এই যুগের কালক্রম নির্ণয় করা হয়। প্রাপ্ত প্রাচীনতম গোমেদ-মণির বয়স প্রায় ৪,৪০০ মিলিয়ন বছর।
আর্কিয়ান যুগের ব্যপ্তি ছিল ৪,০০০ থেকে ২,৫০০ মিলিয়ন বছর পূর্ব পর্যন্ত। এই সময়ের ভূত্বকীয় পাতের ধরন ভিন্ন ছিল। ভূত্বক শীতল থাকার ফলে শিলা এবং মহাদেশীয় পাতগুলির গঠন শুরু হয়েছিল।
প্রোটেরোজোয়িক যুগের ব্যপ্তি ছিল ২,৫০০ থেকে ৫৪১ মিলিয়ন বছর পূর্ব পর্যন্ত। এটি হল আধুনিক ভূত্বকীয় পাত গঠনের পর্যায়। এই সময়ে প্রথম প্রাণীকুলের আবির্ভাব ঘটে।
বহুজাতিকতা

বহুজাতিকতা (ইংরেজি: "Polyethnicity") বলতে ভিন্ন জাতিগত পটভূমির মানুষের একটি দেশে বা অন্য নির্দিষ্ট ভৌগোলিক অঞ্চলে একত্রে বসবাস করাকে বুঝায়। ব্যক্তিবর্গের নিজেদের বহু জাতির লোক বলে পরিচয় দেয়ার ক্ষমতা এবং ইচ্ছাও এর সাথে সম্পর্কিত। ভিন্ন জাতির মানুষ যখন একটি নির্দিষ্ট জায়গায় বসবাস করে, বিশেষ করে অভিবাসন, অসবর্ণ বিয়ে, বাণিজ্য, বিজয়লাভ এবং যুদ্ধ-পরবর্তী ভূমি-বিভাগের মাধ্যমে তখন এমনটি হয়ে থাকে।
প্রফেসর উইলিয়াম এইচ. ম্যাকনেইল "বহুজাতিকতা" নিয়ে তার ভাষণে উল্লেখ করেন যে, 'বিভিন্ন জাতি নিয়ে সংস্কৃতি তৈরী হওয়াই সামাজিক নিয়ম।' দেশ ও ধর্মের উপর এটির অনেক রাজনৈতিক ও সামাজিক প্রভাব রয়েছে।
সকল দেশে না হলেও বেশিরভাগ দেশেই কম বেশি বহুজাতিকতাদের লক্ষ্য করা যায়, তারমধ্যে মার্কিন যুক্তরাষ্ট্র ও কানাডাতে অধিক পরিমাণে এবং জাপান ও পোল্যান্ড-এ তুলনামূলক কম।
বহুজাতিকতাের পরিমাণের বিরুদ্ধে সাম্প্রতিক সমাজে কিছু বিতর্কের জন্ম দিচ্ছে, তারমধ্যে একটি বিশ্বাস হচ্ছে, এটি প্রত্যেক সমাজের সবলতাকে দূর্বল করে দিচ্ছে এবং আরেকটি ধারণা হচ্ছে বহুজাতিকতা দেশের রাজনৈতিক- জাতিগত ব্যাপারগুলো নির্দিষ্ট জাতির জন্য আলাদা আইন হলে বেশি ভালভাবে কার্যকর করা যায়।
১৯৮৫ সালে বহুজাতিকতা বিষয়ে অভিজ্ঞ কানাডিয়ান ইতিহাসবেত্তা অধ্যাপক উইলিয়াম এইচ. ম্যাকনেইল টরেন্টো বিশ্ববিদ্যালয়ে বহুজাতিকতা-এর অতীত ও বর্তমান সাংষ্কৃতি নিয়ে তিনটি ভাষণ দেন। তার ভাষণের প্রধান গবেষণামূলক উপস্থাপনটি ছিল যে বিভিন্ন জাতি নিয়ে সমাজের গঠনই সাংস্কৃতির আদর্শ নিয়ম। ম্যাকনেইলের মতে সমজাতি সমাজকে আদর্শ ধারণা করার ব্যাপারটি ১৭৫০ থেকে ১৯২০ সালে পশ্চিম ইউরোপ-এ গড়ে ওঠে কারণ তখন সমাজের রাজনৈতিক সংগঠনগুলো একক জাতীয়তাবাদী বিশ্বাসের উপর ভিত্তি করে গড়ে উঠেছিল। ম্যাকনেইল বিশ্বাস করেন যে প্রথম বিশ্বযুদ্ধ-এর সময়ে সমজাতি রাষ্ট্রের ধারণাটি দূর্বল হতে শুরু করে।
বহুজাতিকতা রাষ্ট্রে বিভেদ সৃস্টি করে, রাজনৈতিকভাবে স্থানীয় ও জাতীয় সরকারের সব জাতিগোষ্ঠীকে সন্তুষ্ট করার প্রচেষ্টাকে জটিল করে তোলে। বহু রাজনীতিবিদ তাদের দেশে বিভিন্ন জাতিগত পরিচয়ে এবং পুরো জাতির সামগ্রিক পরিচয়ে সমতা আনার চেষ্টা করেন। জাতীয়তাবাদও এসব রাজনৈতিক বিতর্কে বড় ভূমিকা রাখে কারণ বহুজাতিকতা রাষ্ট্রের জাতীয়তাবাদের গণতান্ত্রিক বিকল্প হলো সাংস্কৃতিক বহুত্ববাদ এবং ক্ষমতা ভাগাভাগি। জাতিয়তাবাদের ধারণাটি জাতিগত হবার পরিবর্তে সামাজিক হওয়ার ফলে সাংস্কৃতিক বৈচিত্র্য, পরিচয় ভাগাভাগি করার চেতনা এবং বংশের উপর ভিত্তি না করেই সম্প্রদায় গঠিত হয়। একাধিক সাংস্কৃতি নিয়ে গঠিত রাষ্ট্রগুলো সাংবিধানিকভাবে বিকেন্দ্রিক বা এককেন্দ্রিক হতে পারে (যেমন গ্রেট ব্রিটেন) বা ফেডারেল রাষ্ট্র (যেমন বেলজিয়াম, সুইজারল্যান্ড, বা কানাডা)। এইসব বহুজাতিকতা অঞ্চলে জাতিগত দলগুলো রাষ্ট্রবিরোধী হয় না তবে তারা রাষ্ট্রে সর্বোচ্চ ক্ষমতা দাবি করে। অনেক বহুজাতিকতা রাষ্ট্র তাদের শাসনকার্যের সিদ্ধান্ত নিতে এসব সংকটের মুখোমুখি হয়। নিচে এমন কিছু রাষ্ট্র ও অঞ্ছলের এসব সমস্যা ও তার প্রভাব উল্লেখ করা হলোঃ
নাসাপ্রদাহ

নাসাপ্রদাহ (ইংরেজি Rhinitis বা coryza) বলতে মানব নাকের ভিতরের শ্লেষ্মাঝিল্লির জ্বালাপোড়া ও প্রদাহকে বোঝায়। সাধারণ উপসর্গগুলির মধ্যে বদ্ধ নাক, নাসাস্রাব (নাক দিয়ে পানি পড়া), হাঁচি ও পশ্চাৎ-নাসাস্রাব (নাকের পিছন দিয়ে গলায় শ্লেষ্মা পড়া)।
ভাইরাস, ব্যাকটেরিয়া, উত্তেজক পদার্থ ও অতিপ্রতিক্রিয়া বা অ্যালার্জি সৃষ্টিকারক পদার্থের কারণে (সাধারণত বায়ুবাহিত অতিপ্রতিক্রিয়া সৃষ্টিকারক বা অ্যালার্জেন যেমন পরাগরেণু বা পশুর লোমের খুশকি) নাসাপ্রদাহ হতে পারে। অতিপ্রতিক্রিয়াজনিত নাসাপ্রদাহের কারণে আরও কিছু উপসর্গ দেখা যেতে পারে, যেমন হাঁচি, নাক চুলকানি, কাশি, মাথাব্যথা, ক্লান্তি, অস্বাচ্ছন্দ্য বোধ এবং বোধশক্তি হ্রাস। উপরন্তু, অতিপ্রতিক্রিয়া সৃষ্টিকারকগুলি (অ্যালার্জেনগুলি) চোখ আক্রমণ করতে পারে ফলে চোখে চুলকানি হতে পারে, চোখ লাল হয়ে যেতে পারে, চোখ থেকে জল বা পানি পড়তে পারে এবং চোখের চারপাশ ফুলে যেতে পারে। নাসাপ্রদাহের কারণে অনাক্রম্যতন্ত্রের প্রতিক্রিয়ার ফলে বিপুল পরিমাণে শ্লেষ্মা উৎপাদিত হয়, যার ফলে নাক দিয়ে পানি পড়ে, নাক বন্ধ হয়ে যেতে পারে এবং পশ্চাৎনাসাস্রাব হতে পারে। অতিপ্রতিক্রিয়াজনিত নাসাপ্রদাহের ক্ষেত্রে নাকের মাস্ট কোষগুলির বি-দানাবদ্ধকরণের ফলে প্রদাহ হয়। যখন মাস্ট কোষগুলি বি-দানাবদ্ধ হয়, তখন তারা হিস্টামিন ও অন্যান্য রাসায়নিক পদার্থ নিঃসরণ করে। ফলে যে প্রদাহমূলক প্রক্রিয়াটি শুরু হয়, যাতে নাকের বাইরেও অন্যান্য উপসর্গ দেখা যায়, যেমন ক্লান্তিবোধ ও অস্বাচ্ছন্দ্যবোধ। সংক্রামক নাসাপ্রদাহের ক্ষেত্রে কদাচিৎ পরবর্তীতে ভাইরাসঘটিত বা ব্যাকটেরিয়াঘটিত ফুসফুস প্রদাহ (নিউমোনিয়া) হতে পারে। শ্বাসপথ থেকে ভাইরাস বা ব্যাকটেরিয়াকে বিতাড়ন করতে রোগী প্রায়ই হাঁচি দেয়।
নাসাপ্রদাহ খুবই সাধারণ একটি রোগ। অতিপ্রতিক্রিয়াজনিত (অ্যালার্জিজনিত) নাসাপ্রদাহ বিশ্বের কিছু কিছু দেশে অন্য দেশের তুলনায় বেশি পরিলক্ষিত হয়। মার্কিন যুক্তরাষ্ট্রে প্রতিবছর ১০-৩০% প্রাপ্তবয়স্ক অ্যালার্জিজনিত নাসাপ্রদাহে আক্রান্ত হয়। এদের মধ্যে আবার ৫০ থেকে ৭০ শতাংশের মধ্যেই অ্যালার্জিজনিত নয়, এমন সাধারণ নাসাপ্রদাহও হয়ে থাকে, এবং সেক্ষেত্রে এই রোগাবস্থাটিকে মিশ্র নাসাপ্রদাহ নামে ডাকা হয়।
কে-পপ

কে-পপ (), কোরিয়ান জনপ্রিয় সঙ্গীতের জন্য সংক্ষিপ্ত, দক্ষিণ কোরিয়ার সংস্কৃতির অংশ হিসেবে দক্ষিণ কোরিয়ায় উদ্ভূত জনপ্রিয় সঙ্গীতের একটি রূপ। এটিতে বিশ্বের বিভিন্ন শৈলী এবং ধারা অন্তর্ভুক্ত রয়েছে, যেমন পপ, হিপ হপ, আরএন্ডবি, পরীক্ষামূলক, রক, জ্যাজ, গসপেল, রেগে, ইলেকট্রনিক নৃত্য, লোকজ, দেশজ, ডিস্কো এবং পাশ্চাত্য ধ্রুপদী ঐতিহ্যবাহী কোরীয় সঙ্গীতের মূলের রয়েছে। "কে-পপ" শব্দটি ২০০০-এর দশকে জনপ্রিয় হয়ে ওঠে। পূর্বে, দক্ষিণ কোরীয় পপ সঙ্গীতকে গায়ো () বলা হত যদিও "কে-পপ" দক্ষিণ কোরিয়ার সমস্ত জনপ্রিয় সঙ্গীত বা দেশের পপ সঙ্গীতের জন্য একটি সাধারণ শব্দ হতে পারে, এটি প্রায়শই কোরীয় সঙ্গীত এবং দেশের বিনোদন এবং আইডল শিল্পের সাথে যুক্ত শিল্পীদের জন্য একটি "সংকীর্ণ" অর্থে ব্যবহৃত হয়, ধরন নির্বিশেষে।
১৯৯২ সালে হিপ হপ বয় ব্যান্ড সিও তাইজি অ্যান্ড বয়েজ গঠনের মাধ্যমে এই ধারার আরও আধুনিক রূপের আবির্ভাব ঘটে। বিভিন্ন শৈলী এবং সঙ্গীতের ধারার সাথে তাদের পরীক্ষা-নিরীক্ষা এবং বিদেশী বাদ্যযন্ত্রের উপাদানগুলির একীকরণ দক্ষিণ কোরিয়ার সমসাময়িক সঙ্গীত দৃশ্যকে পুনর্নির্মাণ ও আধুনিকীকরণে সহায়তা করেছিল। 
আধুনিক কে-পপ "আইডল" সংস্কৃতি ১৯৯০-এর দশকে শুরু হয়েছিল, কারণ কে-পপ আইডল সঙ্গীত একটি উপসংস্কৃতিতে পরিণত হয়েছিল যা কিশোর এবং তরুণ প্রাপ্তবয়স্কদের বিপুল ভক্ত সংগ্রহ করেছিল। প্রারম্ভিক আইডল সঙ্গীতে মন্দার পর, ২০০৩ থেকে, টিভিএক্সকিউ এবং বোআ একটি নতুন প্রজন্মের কে-পপ আইডল শুরু করে যা প্রতিবেশী জাপানি বাজারে সঙ্গীত ধারাকে ভেঙে দেয় এবং আজকে আন্তর্জাতিকভাবে কে-পপকে জনপ্রিয় করে তোলে। অনলাইন সোশ্যাল নেটওয়ার্কিং পরিষেবা এবং দক্ষিণ কোরিয়ার টিভি অনুষ্ঠানগুলির আবির্ভাবের সাথে, কে-পপ এবং দক্ষিণ কোরীয় বিনোদনের বর্তমান বিস্তার সম্ভব হয়, যা কোরীয় ওয়েভ নামে পরিচিত, শুধুমাত্র পূর্ব এশিয়া এবং দক্ষিণ-পূর্ব এশিয়ায় নয়, পাকিস্তান, বাংলাদেশেও দেখা যায়। ভারত, লাতিন আমেরিকা, উত্তর আফ্রিকা, দক্ষিণ আফ্রিকা এবং পূর্ব আফ্রিকা, মধ্যপ্রাচ্য এবং সমগ্র পশ্চিম বিশ্ব জুড়ে, আন্তর্জাতিক শ্রোতা অর্জন করছে কে-পপ৷
২০১৮ সালে, কে-পপ উল্লেখযোগ্য বৃদ্ধি পেয়েছে এবং একটি "পাওয়ার প্লেয়ার" হয়ে উঠেছে, যা রাজস্ব বৃদ্ধিতে ১৭.৯% বৃদ্ধি পেয়েছে। ২০১৯ সালের হিসাবে, ফোনোগ্রাফিক শিল্পের আন্তর্জাতিক ফেডারেশন "গ্লোবাল মিউজিক রিপোর্ট ২০১৯" অনুসারে, কোরীয় জনপ্রিয় সঙ্গীত বিশ্বব্যাপী শীর্ষ দশটি সঙ্গীত বাজারের মধ্যে ছয় নম্বরে রয়েছে, যেখানে বিটিএস এবং ব্ল্যাকপিঙ্ক শিল্পীরা বাজারের বৃদ্ধিতে নেতৃত্ব দিচ্ছে। ২০২০ সালে, কে-পপ একটি রেকর্ড-ভাঙ্গা বছরের অভিজ্ঞতা অর্জন করে যখন এটি ৪৪.৮% বৃদ্ধি পায় এবং বছরের সবচেয়ে দ্রুত বর্ধনশীল প্রধান বাজার হিসাবে অবস্থান করেছিল।
আসবাবপত্র

আসবাবপত্র বলতে সেই সব বস্তুকে বোঝায় যা মানুষের বিভিন্ন কাজে (যেমন: শোয়া, বসা) সাহায্য করে ও আরামদায়ক করে।
তাছাড়া বিশেষ কিছু কাজ (যেমন:লেখা, পড়া) করার জন্য কোনো কিছুকে আনুভূমিক উচ্চতায় আনতে কিছু আসবাব সাহায্য করে।আবার ঘরের নানা সামগ্রি সাজিয়ে রাখতে আসবাব ব্যবহার করা হয় । কাঠ ,বাশ ,প্লাস্টিক ইত্যাদি উপাদান আসবাবপত্র তৈরি করতে প্রয়োজন। কারুকাজ এর মাধ্যমে আসবাবপত্র কে সুন্দর ও মনোরম করা হয়।
একটি গবেষণায় বলা হয়েছে প্রায় ত্রিশ হাজার বছর আগ থেকে মানুষ কাঠ ,পাথর ইত্যাদির সাহায্য আসবাব তৈরি শিখেছে।
স্কটল্যান্ডের ৫ হাজার বছর পুরোতন সভ্যতায় নানা ধরনের পাথরের আসবাব পাওয়া গেছে।প্রাচীন মিশরীয়রা যে নানারকম আসবাবপত্র ব্যবহার করত তার প্রমাণ পাওয়া গেছে।
বাংলাদেশ বা বাংলা অঞ্চলে আসবাব বলতে সাধারণত বাংলার গ্রাম দেশের মানুষের নিজেদের জন্য তৈরি আসবাব।
যেমন: খাট,বিছানা(কারুকাজ মণ্ডিত )এগুলো বাংলার মানুষের সংস্কৃতির সঙ্গে জড়িয়ে থাকে।
বিভিন্ন প্রকার উপাদান আসবাব তৈরিতে ব্যবহৃত হলেও কাঠই প্রধান উপাদান। প্রায় সব রকমের কাঠ আসবাব তৈরিতে ব্যবহার হয় । শক্ত ও নরম উভয় প্রকার কাঠ ব্যবহার উপযোগি। তবে শক্ত কাঠ বেশি ভাল । ওক, মেহগনি, চেরি ইত্যাদি গাছে শক্ত কাঠ পাওয়া যায়।
হাতবন্দুক

হ্যান্ডগান হচ্ছে একটি আগ্নেয়াস্ত্র যা এক হাত অথবা উভয় হাতে ধরার উপযোগী করে নকশা করা হয়েছে। এই বৈশিষ্ট্যটি হ্যান্ডগানকে অন্যান্য দীর্ঘ আগ্নেয়াস্ত্র যেমন রাইফেল এবং শটগান থেকে আলাদা করেছে (যেগুলো সাধারণত কাঁধের সাথে বাঁধা হয়)।
হ্যান্ডগানের প্রধান উপশ্রেণিগুলো হল রিভলভার এবং পিস্তল (সিঙ্গেল শট পিস্তল, সেমি অটোমেটিক পিস্তল এবং ম্যাশিন পিস্তল অন্তর্ভুক্ত)। অন্যান্য উপশ্রেণিগুলো হল পেপারবক্স(Pepperboxes) এবং ডেরিঙ্গার(Derringers)।
অর্থের দিক থেকে "পিস্তল" এবং "হ্যান্ডগান" প্রায় একই রকম। যদিও প্রায়সময় দুই হাতে ধরে হ্যান্ডগান ব্যবহার করা হয় তবে হ্যান্ডগানের অপরিহার্য আলাদা বৈশিষ্ট্যটি হল এটির এক হাতে ধরে ব্যবহার করার সুবিধা।
"পিস্তল" শব্দটি "হ্যান্ডগান" শব্দের প্রায় সমার্থক। কিছু হ্যান্ডগান বিশেষজ্ঞ একটি প্রযুক্তিগত পার্থক্য তৈরি করেছেন যার দরুন পিস্তলকে হ্যান্ডগান এর উপশ্রেনী হিসেবে গণ্য করা হয়। আমেরিকাতে "পিস্তল" শব্দটি দ্বারা এমন একটি হ্যান্ডগানকে বোঝায় যার নলের সাথে একটি মাত্র চেম্বার(যেখানে বুলেট স্থাপন করা হয়) সংযুক্ত থাকে এবং "রিভলবার" শব্দটি দ্বারা বোঝায় যার একাধিক চেম্বার বিশিষ্ট একটি ঘূর্ণায়মান চোঙ থাকে। কিন্তু ইউকে/কমনয়েলথ এ সাধারণত এই পার্থক্য ব্যবহৃত হয়না। উদাহারন স্বরূপ বলা যায় Webley Mk VI এর সংজ্ঞা হল এটি পিস্তল, রিভলবার উভয়ই বলা হয়।
হাতে ধরার আগ্নেয়াস্ত্র প্রথম তৈরি করা হয় গণচীনে যেখানে বারুদও প্রথম আবিষ্কৃত হয়। সেগুলো ছিল Hand Cannons বা হাত কামান (যদিও সেগুলো হাতে ধরে না ছুড়ে হাতলের শেষ প্রান্ত থেকেও ছোড়া হত)। চৌদ্দশ শতাব্দী অবধি সেগুলো ইউরোপেও ব্যবহৃত হত। প্রথম হাতে ধরার আগ্নেয়াস্ত্র যাকে "পিস্তল" বলা যায় তৈরি হয় পনেরশ শতাব্দীতে, তবে এর প্রস্তুতকারক সম্পর্কে জানা যায়নি। আঠারশ শতাব্দী পর্যন্ত হাতে ধরার আগ্নেয়াস্ত্র বলতে এটাই বোঝানো হত। উনিশ শতাব্দীতে কার্যকর রিভলবার আবিষ্কৃত হয়। বিংশ শতাব্দীর মাঝামঝি পর্যন্ত "পিস্তল" এবং "রিভলবার" শব্দের মাঝে কোন পার্থক্য ছিলনা এবং "হ্যান্ডগান" শব্দটিই বহুল প্রচলিত ছিল। স্যামুয়েল কোল্ট এর আসল প্যাটেন্ট ছিল "Revolving-Breech Pistol" এর জন্য।
নিম্নে হ্যান্ডগানের প্রধান প্রধান প্রকারভেদ গুলো তাদের আবির্ভাব অনুসারে বর্ণনা করা হয়েছে। প্রতিটি শ্রেণীকে আরো কিছু উপশ্রেণীতে শ্রেণিবিভাগ করা যায়। কিছু হ্যান্ডগানকে আবার দুটি সাধারণ বৈশিষ্ট্য মাজল-লোডিং আগ্নেয়াস্ত্র(অস্ত্রের নলের সামনের দিক থেকে গুলি লোড হয়) এবং ব্রীচ-লোডিং আগ্নেয়াস্ত্র(অস্ত্রের নলের পিছন দিক থেকে লোড হয়) অনুসারেও শ্রেণিবিভাগ করা হয়।
মদ্যাসক্তি

অ্যালকোহলিজম বা মদ্যাসক্তি () যা অ্যালকোহল ইউজ ডিসঅর্ডার (alcohol use disorder)(AUD) নামেও পরিচিত, হলো অ্যালকোহল নামক এক ধরনের পানীয় নিয়মিত পান করার ফলে সৃষ্ট সমস্যাবলী।
পূর্বে এটাকে অ্যালকোহল অপব্যবহার ও অ্যালকোহল আসক্তি বা নির্ভরশীলতা নামে দুটি দলে ভাগ করা হত।
চিকিৎসা বিদ্যায় মদ্যাসক্তি বলা হবে যদি নিম্নের অবস্থাগুলোর মধ্যে দুই বা ততোধিক অবস্থা বিদ্যমান থাকে: একজন ব্যক্তি দীর্ঘসময় ধরে অনেক বেশি পরিমাণ অ্যালকোহল পান করে, পান করার পরিমাণ কমাতে ব্যর্থ, অ্যালকোহল পেতে ও পান করতে অনেক সময় ফুরিয়ে ফেলে, অ্যালকোহলের জন্য পাগলপারা হয়ে উঠে, অ্যালকোহল পানের পর সামাজিক ও পারিবারিক দায়িত্ব পালন থেকে দূরে থাকে, সামাজিক সমস্যা তৈরি করে, স্বাস্থ্যগত সমস্যা দেখা দেয়, ঝুঁকিপূর্ণ অবস্থার সৃষ্টি করে, অ্যালকোহল পান ছেড়ে দিলে অ্যালকোহল উইথড্রয়াল সিনড্রোম দেখা দেয় ও অ্যালকোহল টলারেন্স বা সহনীয়তা দেখা দেয়। 
ঝুঁকিপূর্ণ অবস্থার মধ্যে অন্যতম হলো মদ্যপ অবস্থায় গাড়ি চালানো ও অনিরাপদ যৌনমিলন। 
অ্যালকোহল শরীরের সমস্ত অঙ্গকে আক্রান্ত করতে পারে বিশেষত মস্তিষ্ক, হৃৎপিণ্ড, যকৃৎ, অগ্ন্যাশয় ও ইমিউন সিস্টেম বা রোগপ্রতিরোধ ব্যবস্থা।
সিলভার সার্ফার

সিলভার সার্ফার একটি কাল্পনিক সুপারহিরো। সিলভার সার্ফার মার্ভেল কমিকস এর দ্বারা প্রকাশিত আমেরিকান কমিক বই এ দেখা যায়। সিলভার সার্ফার চরিত্রটি চলচ্চিত্র, টেলিভিশন এবং ভিডিও গেম এ দেখা যায়। চরিত্রটি জ্যাক কার্বি তৈরি করেছেন, এবং চরিত্রটি প্রথম দেখা যায় কমিক বই Fantastic Four #48, যা ১৯৬৬ সালে প্রকাশিত হয়।
সিলভার সার্ফার ধাতব চামরা দিয়ে গঠিত মানুষের মত দেখতে একজন ব্যক্তি যে সার্ফবোর্ডের মত দেখতে মহাকাশযানের মাধ্যমে মহাশুন্যে ভ্রমণ করতে পারে।
মূলত জেন লা গ্রহের একটি তরুণ যার নাম Norrin Radd একজন জ্যোতির্বিজ্ঞানী, তিনি তার গ্রহকে গ্রহ ভক্ষনকারী গ্যালাক্টাস এর কাছ থেকে রক্ষা করেন, যার বিনিময়ে তিনি গ্যালাক্টাসের ভাড়াটিয়া হিসেবে নিযুক্ত হয়।
গ্যালাক্টাস তার কসমিক শক্তির একটি ক্ষুদ্র অংশ নরেন রেড কে দিয়ে দেয়, তারপরে নরেন রেড সুবিশাল ক্ষমতা, একটি নতুন শরীর এবং একটা সার্ফবোর্ড মত মহাকাশ যান, যার উপর চড়ে তিনি আলোর চেয়ে দ্রুত ভ্রমণ করতে পারে । এখন তিনি সিলভার সার্ফার নামে পরিচিত।
সিলভার সার্ফার মহাশুন্য ভ্রমণ করে আর গ্রহ খুজে বেড়ায় গ্যালাক্টাসের খাওয়ার জন্য। যখন তার ভ্রমণ তাকে পৃথিবীতে নিয়ে আসে, তখন তার Fantastic Four দলের সাথে সাক্ষাৎ হয়। এই Fantastic Four সুপারহিরো দলটি তার মানবতা এবং আত্মা কৌলীন্য কে পুনরায় জাগ্রত করতে সাহায্য করে . Galactus এর সাথে বিরোধিতা করায় সিলভার সার্ফার কে শাস্তি হিসেবে পৃথিবীতে নির্বাসিত করা হয়.
২০১১ সালে, আইজিএন তার "শীর্ষ ১০০ কমিক হিরোস" তালিকায় সিলভার সার্ফার ৪১ তম স্থান পান। সিলভার সার্ফার কে ২০০৭ সালের ছবি Fantastic Four: Rise of the Silver Surfer এ দেখা যায়, তার চিত্র ডগ জোন্স দ্বারা অঙ্কিত এবং কন্ঠ প্রদান করেছিলেন Laurence Fishburne।